qundao/data-zh-poetry huggingface dataset:
降旨加赈直�昨岁被水各州县诗以志事
作者：弘历
朝代：清
体裁：七言律诗

昨年春夏雨旸时，满拟丰登庆屡绥。却以秋霖过多矣，遂令洼地被渰之。蠲租自是各州普，加赈胥教一月施。高处薄登有无济，幸收忘歉我宁为。
降旨加赈豫省去岁被水州县诗以志事
作者：弘历
朝代：清
体裁：古风

杨桥昨秋河夺溜，督筑柏冬工幸就。尔时普赈济燃眉，帑粟不惜期速救。方伯量移取熟路，曰有事焉资善后。颇闻淤田麦秧茁，便冀有秋时尚久。方春生养万物欢，豫民独苦予心疚。灾有重轻本不同，赈加一再分薄厚。旋转化机赖天庥，客冬三白鳞塍宿。颙祈赤子复元气，博施宁誇补罅漏。
降旨加赈高宝被灾诸州县诗以志事
作者：弘历
朝代：清
体裁：古风

高宝去岁潦，优恤筹民安。邻郡颇有收，谷价未致艰。方春宜布惠，南望此所先。赈期尽青黄，毋宁再加宽。意苟存惜帑，吾民何赖焉。有孚勿问吉，好生励体乾。
降旨加赐征缅官兵所过省分各十万金滇省三十万金诗以志怀
作者：弘历
朝代：清
体裁：七言律诗

供亿原经正帑支，仍教加赐溥恩施。最虞吏习其严饬，藉曰民骄我岂辞。衽席度期六省晏，闾阎安始一心怡。岁逢理纪符嘉兆，速定肤功待返师。
降旨命仓场侍郎速收漕粮诗以志事
作者：弘历
朝代：清
体裁：七言律诗

适渡浮桥见漕船，淮扬已过舣平川。后来衔尾源源至，预计到头栉栉填。催令入仓勿留滞，庶几回舶弗迟延。笑他元素称分任，试看通漕速往年。
降旨命免直隶历年逋赋诗以志事
作者：弘历
朝代：清
体裁：七言律诗

江南百万豁逋租，絜矩京畿此岂无。多廑宁因少忽尔，远怜翻可近忘乎。况当禾稼连逢熟，益使锱铢不藉呼。庶俾闾阎歌乐岁，春风载道共民娱。
降旨命免直�历年逋赋诗以志事
作者：弘历
朝代：清
体裁：七言律诗

经途例免十分三，所弗经应泽并覃。稔幸昨年逢以普，灾廑前岁被于南。岂无积欠劳追呼，率与豁除免负担。咨尔长官勤抚字，催科漫诩政能堪。
降旨命孙士毅班师凯旋诗以志事
作者：弘历
朝代：清
体裁：七言律诗

收复黎城寇窜边，嗣孙封授告功全。欲擒阮惠待增旅，熟计广南遥二千。属国逆臣付彼�，官军远域命齐旋。孱王几世难自立，天厌之乎合奉天。
降旨命拨银八十万两截漕六十万石以备直�缺雨州县赈济之用诗以志事
作者：弘历
朝代：清
体裁：七言律诗

郊行农况看来真，雨有偏沾究未均。四五寸仍苗望继，二三指更茁艰新。夏灾可曰秋应待，民窘诚当官发频。□万银兼■万米，宁须巧妇叹畺臣。
降旨命直隶总督山东巡抚优恤去岁被水诸州县诗以志事
作者：弘历
朝代：清
体裁：古风

豫省去岁当河决，灾重优恩施次第。江苏两浙与安徽，喜遇春巡泽亦逮。新正宽大宜频颁，斋暇益切忧民意。直隶山东昨秋涝，较豫虽轻实波及。发帑发粟毋或靳，惠俾均沾敕大吏。犹廑春月赈期完，宁免不接青黄际。用是十行再申命，方伯胥应善抚字。灾有重轻户殊贫，保甲可按知极次。加一加二率咸知，即使再加莫拘例。君臣皆食天禄人，嗟嗟群赤无禄位。恤民设不尽此心，宁弗深惭旷工义。
降旨四川省供应兵过之各州县缓征今岁钱粮诗以志事
作者：弘历
朝代：清
体裁：七言律诗

昨岁轮蠲蜀正供，今年仍命缓征农。为因小丑忽谋逆，靡已大兵往讨凶。虽是军需发国帑，岂无力役藉民从。滇师并有加恩例，肯致闾阎叹孔邛。
降旨回銮时取道徐州视河工诗以纪事
作者：弘历
朝代：清
体裁：古风

南来两务重，视河及观民。表里实相资，河治民始安。入疆即念兹，疏瀹命河臣。随銮乃细事，伫待嘉猷陈。高堰新堤固，淮口如前巡。其病不在斯，而在徐城滨。渡江以南来，闾阎商贾臻。麦田及菜花，雨润日晅匀。目前堪庆慰，额手天地仁。但念彼远乡，宁无叹邅迍。膏泽以时施，衽席期登均。昨者接奏牍，果道淤河身。先事不预防，恐致危城垣。一自石林溢，南北侧注频。中泓力反弱，刷沙以为艰。治河虽未习，要当相度亲。畴咨集众思，胜于纸上言。道路粗修可，令速马上传。取足供顿宿，勿重劳黎元。
降旨复加赈卫辉所属五县诗以志事
作者：弘历
朝代：清
体裁：古风

卫辉属五县，被旱经两年。一再纵加赈，五月期届完。麦歉斯已定，禾黍期亦难。南望荐臻区，灾民实可怜。预计期满逮，加赈命速传。不拘极次贫，胥展三月连。邻郡略胜兹，虔祈熟晚田。有无或相通，庶几糊粥饘。救灾乏善政，忧虑弗安眠。或者贪酷行，细察今无旃。或予弗爱民，则实不敢然。自幼读鲁论，宣尼不怨天。小民设怨咨，亦足戾气宣。谓民宁怨予，调燮实多愆。思过上下同，庶几和气旋。悔祸天降康，膏澍沾陌阡。烦语不成章，惄如愁愧骈。
降旨宽免各省积欠钱粮诗以志事
作者：弘历
朝代：清
体裁：七言律诗

冬月预询春泽需，奏章率报待加无。去年幸值鲜灾歉，各省因思有欠逋。已免者应姑且置，未沾则合逭其输。作君要务安民尔，历久此心益切吾。
降旨宽免奉天所属州县钱粮诗以志事
作者：弘历
朝代：清
体裁：古风

陪京凡四莅，每思开创勤。而其守成难，责实在予身。知难无别法，敬天与爱民。庶弗致陨越，稍荅投艰恩。四度皆施惠，普及民与军。军则赐月饷，民当免岁缗。用是颁十行，甲辰赋豁均。黔黎莫予谢，应谢祖贻仁。
降旨宽免山西忻代等州县缓徵银米诗以志事
作者：弘历
朝代：清
体裁：七言律诗

入疆施惠例维常，大吏民艰咨以详。通省昨年秋幸有，六州山水潦微伤。向隅肯使独叹苦，缓债索教尽免偿。即此春膏普润候，俾民纾力事农桑。
降旨宽免浙江杭嘉湖三府正供十分之三诗以志事 其三 驻跸安澜园三叠前韵六首
作者：弘历
朝代：清
体裁：五言律诗

北坍今次永，塘尚近洪澜。春月来观海，古稀仍㨿鞍。鱼鳞期越固，蚕市较苏宽。乡语分疆异，民心一例欢。
降旨宽免浙江杭嘉湖三府正供十分之三诗以志事 其二 谒海神庙瞻礼三叠旧作韵
作者：弘历
朝代：清
体裁：七言律诗

庚子重来廑晏奠，石工一律命坚修。勤劬虽曰不遗力，护佑仍惟赖赐庥。神庙载瞻申九叩，御碑钦仰示千秋。敢云塘固民安枕，未翕中亹未解愁。
降旨宽免浙江杭嘉湖三府正供十分之三诗以志事·其一
作者：弘历
朝代：清
体裁：七言律诗

入疆民隐切诹咨，积欠概将宽免之。并未逢灾谢天佑，更常完赋庆农时。所当嘉也其风善，宁可靳哉我惠施。十以免三正供逭，幸兹同乐世雍熙。
降旨宽免甘肃随赋耗羡并纪以句
作者：弘历
朝代：清
体裁：古风

耗羡起何年，本是随赋纳。积馀因成多，为有司津贴。滥觞致不善，墨吏恣搜括。皇考悉其弊，无已行权法。爰令输之官，养廉均弗阙。督抚逮佐贰，等级以差发。其有额外求，是贪斯有罚。以其菽水资，免赋例不豁。言念甘省黎，灾馀幸存活。既预免正供，何惜此微末。诸臣养廉需，毋宁帑项拨。俾予介遗民，追呼一以脱。上天况垂佑，麦登禾长勃。此后旸雨时，仓箱庶不缺。讵云元气复，沟壑逭臲卼。西成斯尚遥，遑敢即怡悦。
降旨宽免直�各府民欠仓谷诗以志事
作者：弘历
朝代：清
体裁：七言律诗

三辅比年幸有收，偏灾春借合偿秋。未完之项自馀积，概予其蠲莫更留。老幼计资衣与食，豫游义在助和休。虽云腊雪深培麦，膏雨其时望庶酬。
降旨封阮光平为安南国王诗以志事即书赐之
作者：弘历
朝代：清
体裁：七言律诗

三番耆武匪佳兵，昨岁安南重有征。无奈复黎黎厌德，爰教封阮阮输诚。守封疆勿滋他族，传子孙恒奉大清。幸沐天恩钦久道，不遑日监凛持盈。
降旨将明兴等奏请捐廉归还运道工程例外津贴银两并准作正开销诗以志事
作者：弘历
朝代：清
体裁：古风

户口日以滋，物价自腾贵。是即保泰难，可靳官帑费。前年河北决，堵宣策筹备。和雇与民价，征役弗民逮。然而奏销时，部原有成例。增价例应驳，乃有捐廉议。吾岂肯为斯，普许官销赐。河复修运道，较前本一事。兹勘所筑功，坚整如鳞比。田庐实可卫，议叙酬勤勚。必有所增价，亦准官销暨。但弗劳万民，忍更苦群吏。一二资饭食，虽有非大弊。聚敛及盗臣，传语吾犹记。
降旨展直隶各州县粥厂赈期诗以纪事
作者：弘历
朝代：清
体裁：古风

粥厂佐例赈，最济老幼贫。五城发官谷，州县捐资循。日久虑难继，谷命官出囷。自冬逮首夏，想活无数人。昨旨命展期，止以霈泽均。旨降随沾膏，停期恐即遵。普令展半月，庶及麦秋新。上以承天庥，下以惠吾民。惠民宁从厚，嗟哉沟壑频。
降旨山东德州等处缺雨州县缓徵今岁钱粮并赏给一月口粮诗以志事
作者：弘历
朝代：清
体裁：七言律诗

渥雨真教万事宜，向隅或有切畴咨。已沾复暵兹重报，慰近忘遥我不为。手赋诸州应著缓，口粮一月俾先施。畺臣申命勤宣勖，实惠闾阎莫慭遗。
降旨山东被旱各州县借给口粮并缓徵新旧钱粮诗以志事
作者：弘历
朝代：清
体裁：古风

山东被旱九州县，缓徵秋粮早降旨。因循毗连复望泽，其数盖不止九已。虽间被雨麦歉定，禾黍种待秋远矣。况均去岁被灾后，大异前年稔可恃。民艰大吏详悉陈，嗟哉恫瘝怀切已。借粮有等缓徵均，丁宁体恤勤经理。满期今岁民少苏，谁料依然仍有此。调幕无能益自惭，忍弗尽心救赤子。
降旨巡抚阿里衮恤被偏灾及勘不成灾者檃括成诗
作者：弘历
朝代：清
体裁：古风

昨岁沐天恩，丰登遍寰宇。山右亦称稔，庶鲜饥寒苦。太原临晋蒲，间被水雹处。他如猗氏等，麦歉秋收普。偏灾例赈恤，知实沾恩否。其勘不成灾，讵免有穷户。省耕临晋疆，所过皆乐土。数县虽未经，民艰切心所。申命方伯臣，旬宣职惟汝。予恩汝其沛，勿遗无告者。行时岂豫游，望古勤助补。
降旨截漕十万石为徐州凤阳各郡县仓储之备诗以言志
作者：弘历
朝代：清
体裁：古风

加赈至夏五，民犹未免饥。平粜及借种，诸政命齐施。常平虽积贮，展转将无遗。我身纵北来，我心每南驰。彭城实亲历，瘟疫方乘时。不待监门图，目睹嗟流离。凤阳所属县，闻亦同沛徐。惠但施经见，向隅岂其宜。夏非截漕时，灾重不可泥。分贮补仓缺，缓急可赖之。与我共治者，宁非良有司。体此在抱心，推行其善为。
降旨截漕米十五万石以济直省赈需
作者：弘历
朝代：清
体裁：古风

年前截漕五十万，用佐冬春赈贷资。迩来青黄逮不接，民艰巡跸周询知。部帑再拨八十万，仍虑难为无米炊。复留新漕十五万，以济灾后频然眉。从来救荒无善策，在尽心以补苴为。示大端惟扩充要，共者嗟嗟良有司。
降旨昨年征缅官军所过省分各赐十万金以示体恤滇省则仍如去岁例所过州县及永昌府属全行蠲免正供诗以志事
作者：弘历
朝代：清
体裁：古风

缅寇昨弗靖，有征不可恕。三千发禁旅，撰吉从京去。供亿动正帑，毋累闾阎遽。惟是途阻修，有司恐迟误。夫马出乡间，岂免稍资助。咨询各督抚，兹始悉其故。豫省经理善，原知津贴数。八万六千馀，民蠲佐和雇。馀或称减斯，馀或称不预。减斯苦官赔，不预利役蠹。均非诚实心，体予勤恤虑。絜矩有良方，各赉十万足。举多尚过之，于与戒靳固。仍令善承宣，实惠被黎庶。滇南例去岁，全免今年赋。奠外先安内，国帑正充裕。俾民不知兵，如从衽席度。伫待大功成，佳音传露布。
降旨普免天下正供诗以志事
作者：弘历
朝代：清
体裁：七言律诗

丙寅正赋免寰陬，屈指岁支又再周。惟是爱民念无已，不言节用泽还流。祖功敬继幸成倍，慈寿恒绵祝更悠。设使三番能遂愿，与民欢喜戴天庥。
降旨普免天下钱粮用宣圣母遗惠诗以志事
作者：弘历
朝代：清
体裁：七言律诗

大典颙希庆九旬，届时蠲赋普施仁。今无望矣予心疚，昔已陈之母照频。言不文斯嫌岂避，体遗惠实霈应均。最难堪是弥留际，此事依然诲谕谆。
降旨查恤征缅弁兵阵亡者因成是什
作者：弘历
朝代：清
体裁：七言律诗

征缅谁期方伯欺，偾辕狼藉众殃罹。纵令巧饰伊驰牍，何致不怜彼死绥。既悉庸臣多隐报，定教节士被恩施。此时此事惭犹睹，三叹宁惟杜牧之。
降旨添设五城粥厂诗以志事
作者：弘历
朝代：清
体裁：古风

连岁荐臻涝，灾较昨年甚。截漕五十万，潦区供炊饪。五城有常例，冬令赈粥沈。念兹饥馑多，如伤实切朕。宣命倍数施，远村计口廪。宪臣时体察，侍史其勤恁。宁辞济舆讥，庶救转壑凛。调幕乏良方，忸怩吾心审。
降旨班师诗以志事
作者：弘历
朝代：清
体裁：七言律诗

大胜新街武略张，励师进取靖豺狼。足云示创蛮江地，适有相求贝叶章。已自畏威而怀德，底期肉袒与牵羊。樊乡悉怛非嘉画，浑觉优恩俾乐康。
降旨直属上年被灾州县应缓征者今岁槩不徵收至来岁麦熟后酌徵诗以志意
作者：弘历
朝代：清
体裁：古风

蠲缓有常例，盖视灾重轻。重蠲不复输，轻缓应带徵。连岁潦已甚，沟壑忧未宁。即灾稍轻区，毗连同苦情。麦收虽颇丰，谷价犹未平。禾稼兆复佳，转眼逮西成。诚恐催科吏，正缓将并征。嗟哉疮痏馀，吾民岂堪承。正则不可缺，旧缓可再听。槩俟以来年，麦收其量行。稠叠非市恩，民艰心实萦。
降旨直�山东河南江苏安徽五省昨岁不成灾等处各该督抚请借给籽粮者即予赏给诗以志事
作者：弘历
朝代：清
体裁：七言律诗

灾歉昨年幸本无，同称加赈可毋须。惟馀五省当春月，请借籽粮利瘠区。设曰予资仍令赎，岂如全畀免追呼。惠民宁合从其厚，即此憪然犹切吾。
降旨给借河间等府阙雨州县口粮诗以志事
作者：弘历
朝代：清
体裁：七言律诗

将谓前霖普遍滋，谁知数郡尚艰之。督臣因有借粮请，阁谕教颁不待时。载命诸官及诸吏，与其无滥要无遗。成灾处所例秋赈，胥役侵饕在慎釐。
降旨缓征豫省地丁钱粮诗以志事
作者：弘历
朝代：清
体裁：七言律诗

二月开徵例则然，豫民灾荐被堪怜。决河尚待成工日，别郡那无办料田。各县催科概从缓，穷檐渥泽俾均宣。迩闻春雨频优霈，为祝双登意倍虔。
降旨缓征贵州湖南猝被苗匪抢掠地方本年春季钱粮诗以志事
作者：弘历
朝代：清
体裁：七言律诗

黔北顽苗结楚南，昨冬谋画秘窥参。一时突起官疏备，七德未臻我抱惭。巢穴定当整旅扫，闾阎先与沛恩覃。所欣名将勤除逆，次第捷音待报骖。
降旨缓徵去岁被水州县中之不成灾村庄诗以志事
作者：弘历
朝代：清
体裁：古风

夏谚度休助，所重春省耕。体贴小民艰，尚有待施行。譬之一郡内，高下本不平。下者被水涝，高者原收成。有司细勘灾，一定遵章程。涝则议蠲赈，收则当输征。不能为权宜，均俾官租停。然予为之思，总在一郡并。左右及前后，皆灾那独亨。闾里贵任恤，缓急相通情。众窘一必窘，催科安可仍。降旨廿四郡，概待秋后徵。所以纾民力，惟有竭吾诚。
降旨缓徵山东缺雨五十四州县旧欠带徵并本年应徵钱粮诗以志事
作者：弘历
朝代：清
体裁：古风

山东去岁幸丰稔，冬雪亦欣沾以普。因此种麦颇称广，满望夏收庆蕃庑。而何自入春以来，侵寻靳泽乃望雨。迤南屡沾幸无妨，迤北被旱延数府。大田未种或可待，所惜绝望麦秋睹。殷勤穷黎既播种，并种失之斯益苦。方伯奏来请缓徵，速命降旨不留处。南望齐民何弗幸，一丰那抵一饥补。长言志事不成章，颙祈膏澍苏灾所。
降旨缓徵山东缺雨州县诗以志事
作者：弘历
朝代：清
体裁：七言律诗

德州一带缺春膏，降旨曾经宣户曹。傍及仍询疆吏奏，缓徵兹吁国恩叨。课纾州县二十遍，急恤黔黎众口嗷。默祝昊穹甘澍惠，秋成庶可救民劳。
降旨缓徵晋省民间新旧欠项诗以志事
作者：弘历
朝代：清
体裁：古风

晋省今逢年，吾民稍苏遂。但念屡未丰，灾更重去岁。借贷兼缓征，正供已不翅。幸稔而并徵，与遇歉何异。是用恫瘝心，恩施以次第。正赋固应纳，其馀可徐议。常平及社仓，且偿十之二。闾阎稍留馀，庶以复元气。方伯董有司，善体予殷意。
降旨缓徵河北三府缺雨诸县新旧钱粮诗以志事
作者：弘历
朝代：清
体裁：七言律诗

□万已经截漕米，用资接粜不敷资。问知春泽三府缺，是合时恩廿县施。那忍追呼急目下，惟图黔赤苏心期。畿南邻近应同况，宣命详陈速载咨。
降旨缓徵直隶南三府缺雨诸州县新旧钱粮诗以志事即用昨宽免河南诗韵
作者：弘历
朝代：清
体裁：七言律诗

昨经降旨问方伯，今接奏知豫策资。于泽由来不宿诺，救灾岂肯靳勤施。怜民共此艰谋食，督吏仍当妥赴期。别府虽然此胜彼，望沾一例正赍咨。
降旨缓徵直隶去岁勘不成灾州县应徵赋税诗以志事
作者：弘历
朝代：清
体裁：古风

畿辅昨荐饥，赈贷屡熟筹。赈则既与民，贷应逢稔酬。皇天慈万民，去岁幸有秋。即廑偿无力，缓许登来牟。而何秋出蝗，亟命勤捕搜。虽称不为灾，蹂躏宁免不。新正当布恩，此正所宜赒。一十三州县，皆曾螟螣投。旧贷及新供，概令迟呼求。庶几事春耕，闾阎馀力留。一以愧幕调，一以怀井收。
降旨缓徵直�上年被灾及毗连灾地州县钱粮并截留漕米十万石酌补仓储诗以志事
作者：弘历
朝代：清
体裁：七言律诗

地方大吏迎銮驺，召见丁宁政务诹。京北幸因逢岁稔，燕南歉已沐恩稠。比邻仍与徵从缓，天庾还教截以留。尔我责惟在民莫，谩誇丰豫忘勤求。
降旨缓徵直�南三府并豫省河北三府本年钱粮诗以志事
作者：弘历
朝代：清
体裁：古风

直�南三府，昨旨缓旧欠。兹思今岁供，正在开徵勘。缓旧而急新，民劳那解暂。索与缓其新，庶稍救民垫。河之北三府，接壤连垓坫。其旱或甚之，夙夜廑愁念。推行并缓徵，无须新旧验。虔吁天悔祸，优霖锡普汎。大田冀可耕，静以待秋敛。调变竟无术，摛词惭愧兼。
降旨缓徵直�春间缺雨三十一州县历年新旧钱粮诗以志事
作者：弘历
朝代：清
体裁：七言律诗

昨年腊尽优沾雪，今岁春三却望霖。幸是京东泽犹渥，怜斯畿右暵将深。登场麦已全失望，卜廪禾犹切系心。州县缓征逮新旧，愁农七字愧成吟。
降旨缓徵顺天等府新旧钱粮诗以志事
作者：弘历
朝代：清
体裁：七言律诗

缓徵南郡降丝纶，更以推行问督臣。六府四州悉艰泽，新徵旧欠普施仁。大都不宿加恩事，犹恐或遗背泣人。急欲甘霖霈盈尺，秋田庶弗误耕畇。
降旨缓徵顺天诸府应徵新旧钱粮诗以志事仍用昨宽免南府诗韵
作者：弘历
朝代：清
体裁：七言律诗

缓输昨已舒南府，踰廿优膏尚靳资。日引月长近小满，新徵旧欠合宽施。惟惭燮理无其术，肯诿时行有不期。劳望浓云方布宇，颠风吹去祇嗟咨。
降旨蠲免河南卫辉等属历年带徵缓徵民欠钱粮诗以志事
作者：弘历
朝代：清
体裁：古风

昨经加赈卫辉属，一切缓徵俟秋议。既而思之便秋熟，新旧并徵亦苦事。一之为甚其可再，况复秋熟岂可必。不如概予宽其徵，但完本年之赋税。近畿甘雪实优沾，卫辉旱处知沾未。若得优沾似此间，正宜借种农功倳。幸而秋收庆有穫，完本年赋别无出。留其馀以资衣食，庶几闾阎复元气。试看浩荡春泽优，敛时天恩合敷赐。
降旨蠲免甘省民欠粮银诗以志事
作者：弘历
朝代：清
体裁：七言律诗

捐监甘凉弊去尤，数年幸未重灾投。究因地瘠民贫处，常切思艰图易求。吏蚀官侵诚已鲜，缓徵借欠积犹稠。问知方伯不宿诺，普与蠲除霈泽流。
降旨蠲免直�南三府借欠银米诗以志事
作者：弘历
朝代：清
体裁：七言律诗

河北恒廑遭荐饥，赈蠲百计救无遗。城门殃及宁当忘，沟壑频填为切思。果有借资银及米，肯教追呼窘和嫠。普令宽免苏闾里，勿问有孚尚愧之。
降旨蠲免直�山东河南原限甲寅乙卯丙辰三年带徵民欠十分之三诗以志事
作者：弘历
朝代：清
体裁：五言律诗

加赈三州县，施恩未是优。地官查积欠，北省数多稠。群吏戒其弊，庶民怜厥愁。十中三分免，馀更缓期收。
降旨蠲免豫工分年带徵增价银两诗以志事 其二 咏哥窑盘子
作者：弘历
朝代：清
体裁：五言律诗

铁钉足峙六，铜锁口规圆。成自章生一，制从修内前。纹虽百圾破，器历数朝坚。尔日分南北，何心事埴埏。
降旨蠲免豫工分年带徵增价银两诗以志事·其一
作者：弘历
朝代：清
体裁：七言律诗

几番河决总予愆，增价徐还例合然。那忍世年仍责债，莫如千万与全蠲。庶几元气穷民复，速令新恩僻壤宣。祗祝兹归故道后，金堤永固护农田。
降旨蠲免齐工分年带徵增价银两诗以志事 其二 咏古玉璧
作者：弘历
朝代：清
体裁：五言律诗

如肪复如栗，非谷亦非蒲。三代琼华尚，千年土气铺。鄂圻抚无迹，珵㻒那同途。遐想唐尧掷，屡吟祗惭吾。
降旨蠲免齐工分年带徵增价银两诗以志事·其一
作者：弘历
朝代：清
体裁：七言律诗

南岸引河既另开，东为委输自西来。豫诚加值有其矣，齐岂带徵无是哉。工短价廉斯则信，予伤民隐亦应培。因教一例宽其责，回忆嗷嗷总切哀。
降旨议叙江苏安徽蠲赀赈粜绅士诗以志事
作者：弘历
朝代：清
体裁：七言律诗

南方客岁旱灾臻，义举封章奏达频。帑发漕留渠此藉，族周邻恤悦其淳。麦舟米舫竟今赡，骆统徐陵宁古人。视等次胥加议叙，道行三代喜斯民。
降旨豁免台湾应徵兵谷诗以志事
作者：弘历
朝代：清
体裁：古风

台湾经贼燹，正供免两岁。兵谷系军糈，弗免乃恒例。督抚廑民艰，今朝奏章至。不敢竟乞免，带徵四年计。嗟嗟无辜民，沙虫苦受备。兹幸功近成，庶得耕耘遂。忍令带徵谷，其谷何由致。概命豁免之，明岁资苏息。冀渐元气复，南望饶怜意。
降旨豁免山东缓徵积欠诗以志事
作者：弘历
朝代：清
体裁：七言律诗

山左幸逢稔屡年，因灾之欠在其前。入疆悉故惠应施，三载缓徵豁以全。足食更加免追呼，安居可以恣兴眠。即看麦垄芃苗绿，设雨应收饼饵骈。
降旨豫省加赈诗以志事
作者：弘历
朝代：清
体裁：五言律诗

河虽决豫省，一过未傍侵。纵异东南重，亦廑岁月深。赈期加以普，借项俾其斟。申命地方吏，体予勤恤心。
降旨酌免云南兵行所过州县钱粮及直�河南湖广贵州州县钱粮诗以志事
作者：弘历
朝代：清
体裁：七言律诗

虽然戢武罢征缅，尚有班师振旅旋。比里或当执役鲜，于民宁靳布恩骈。秋征秋纳宽恒赋，十五十三例上年。藏富用培元气复，勖哉官吏慎勤宣。
降西岭至泠然阁·其一
作者：弘历
朝代：清
体裁：七言绝句

既已升高须降卑，遂教过岭石林披。泠然顿觉清风至，仿佛御行信有之。
降西岭至泠然阁·其二
作者：弘历
朝代：清
体裁：七言绝句

翼然山阁出丛攒，小坐衣裳生峭寒。莫道此由高岭降，谷中望在翠云端。
陕甘总督勒保奏报入春雪雨优沾诗以志慰
作者：弘历
朝代：清
体裁：五言律诗

甘兰极西北，地瘠候多寒。春雪固常事，时霖实鲜观。迤东资麦润，偏右播禾宽。夏长秋收远，慰哉敢即欢。
陕甘总督勒保奏报夏禾收成九分有馀诗以志慰
作者：弘历
朝代：清
体裁：七言律诗

甘肃收恒迟秦省，今年较早分还加。是缘春雨优于右，为谢天恩被及遐。禾黍九分馀以定，府州各属统无差。幸哉地瘠民贫处，久免兵供乐岁嘉。
陕甘总督勒保奏报夏禾收成九分诗以志慰
作者：弘历
朝代：清
体裁：七言律诗

去岁八分今九分，偏灾更幸略无闻。闾阎诚庆衣食足，老幼兼辞赈恤勤。地瘠民贫处梢救，赋徵租纳政休纷。西瞻额手仍申祝，绥屡惟希意笃殷。
陕甘总督勒保奏报得雪诗以志慰
作者：弘历
朝代：清
体裁：七言律诗

北省近沾雪以遍，最遥惟是忆凉甘。喜闻泽被河左右，竟致玉存寸四三。况值秋登粮价减，幸培春润穑功覃。继兹六出霏当易，缱念仍殷江以南。
陕甘总督勒保奏报甘省夏收八分有馀诗以志慰
作者：弘历
朝代：清
体裁：七言律诗

夏穫又欣去岁同，何期瘠土竟绥丰。截长赢纵补短缺，仅六分原逊十充。统计虽云号中稔，向隅仍合念民穷。迩来都大闻佳信，益觉徬徨惕此衷。
陕甘总督勒保奏报甘省秋收八分有馀诗以志慰
作者：弘历
朝代：清
体裁：七言律诗

本原地瘠民贫地，却值政清弊去时。迩已鲜闻灾歉报，仍怜艰致盖藏资。八分馀可称中稔，万户庶其免荐饥。各省秋成幸多熟，慰哉惕耳敢心怡。
陕甘总督勒保奏报秋禾收成八分有馀诗志欣慰
作者：弘历
朝代：清
体裁：七言律诗

今年收似昨年收，一以为欣一以愁。愁或饰言娱望岁，欣于惬愿又登秋。本来地瘠民贫苦，何幸寒衣饥食优。展阅报章多喜信，是宜惧耳慎身修。
陕甘总督勒保奏报雨雪深透情形诗以志慰
作者：弘历
朝代：清
体裁：五言律诗

三春南北省，率已报膏沾。兹接陕甘奏，普叨雨雪兼。寒暄地有异，耕种候无淹。壤瘠民贫处，西瞻句慰拈。
陕甘总督勒保奏甘省甘雨优沾田禾畅茂诗以志慰
作者：弘历
朝代：清
体裁：七言律诗

北省甘兰为最遥，驿迟奏始到今朝。河东西溥沾膏泽，田高下胥芃黍苗。本是民贫兼地瘠，恒廑食旰与衣宵。况经逋赋全宽免，嘉与吾民庆岁饶。
陕甘总督勒保报雨诗以志事
作者：弘历
朝代：清
体裁：五言律诗

三日连逢雨，曾无三寸瞻。晨披甘督报，夏首喜霖沾。原隰滋润宿，麦麰茂发兼。继观肯堂奏，愁复锁眉尖。
陕甘总督勒保报雨诗以志慰
作者：弘历
朝代：清
体裁：五言律诗

仲春雪既遍，三月雨尤佳。及节深耕起，透沾各属皆。新苗欣长发，旧价普平谐。岂不幸遥慰，越牵盼近怀。
陕甘总督勒尔谨等奏报剿捕撒拉尔番回志事十韵
作者：弘历
朝代：清
体裁：七言排律

狗西黑帐本番雏，白帽非回窜籍呼。争教始因执新旧，据州遂肆攫萑苻。如狂一旦为猖獗，不畏三章置锧鈇。提镇领兵皆宿将，监司守省具嘉谟。会征有算妖氛敛，次战无前贼势孤。近日伏林远满四，何辞净剿受骈诛。分驰禁旅原资众，详览军书敢懈吾。本省制军纾壮略，邻封安抚裕良图。群心齐自成功速，小丑歼将乏处逋。方吁佑随闻捷信，曰欣曰敬曰惭夫。
陕甘总督勒尔谨请于巴里坤设学额因命建置府州诗以志事
作者：弘历
朝代：清
体裁：七言律诗

宁边迪化久开畇，巴里坤增学额新。底藉关中移富户，即看徼外得恒民。因教建置二千石，永利读耕万亿人。无用都成有用地，足知盐铁论非臻。
陕甘总督吴达善奏报各属得雨诗以志慰
作者：弘历
朝代：清
体裁：古风

去年甘省旱，发帑大赈济。今岁农尤要，旰宵时廑意。昨复有暵象，西望愁弗置。使䮉章奏披，知幸沾膏惠。早田可结实，晚植益芃穟。街头米价减，僻壤民生遂。间有被雹者，补种勘次第。是诚大吉祥，胜于言祥瑞。
陕甘总督吴达善奏报被灾州县秋禾茂盛情形诗以志慰
作者：弘历
朝代：清
体裁：古风

甘省积歉后，农务尤廑念。方伯新改任，入疆亲历勘。安定及会宁，灾重民危痁。不无未种地，已种实堪验。今夏幸好雨，润土沃弗欠。胡麻�谷荍，穗饱非稴䆎。秋收信可卜，沟壑庶可赡。以此盖藏家，出粜价略减。额手为民庆，悔祸天心厌。亦诚难再支，哀此茕独陷。申命仍优赈，莫遗宁有滥。
陕甘总督李侍尧奏报得雪诗以志慰
作者：弘历
朝代：清
体裁：五言律诗

北省率沾雪，甘凉远系心。督臣驰速驿，今日报佳音。时玉东西溥，土膏尺寸深。奏书囊批阅，既慰倍生钦。
陕甘总督李侍尧奏报甘省雨泽情形诗以志事
作者：弘历
朝代：清
体裁：古风

甘省地瘠民本贫，自昔无岁不报灾。去年剿贼频阻雨，询之乃悉弊所媒。惩贪示法逭民欠，秋收多获民气培。犹恐因噎而废食，诗吟言志诚心开。春末缺雨为廑念，今辰始报佳音来。月初陆续得被泽，各属无不沾以该。额手西望为庆幸，更颁敕谕叮咛哉。莫因目前忘秋后，一隅岂无独泣侪。君臣之设为民耳，慎之其善体予怀。
陕甘总督福康安奏报甘省及边外雨水沾足禾苗畅茂情形诗以志慰
作者：弘历
朝代：清
体裁：七言律诗

去年燹后已丰收，今岁廿膏被又稠。关内外胥沾渥泽，田高下可卜登秋。更勤儒学薰陶渐，欲使回民礼义脩。衣食足而兴教化，能知政本允嘉猷。
陕甘总督福康安奏报甘省得透雨诗以志慰
作者：弘历
朝代：清
体裁：七言律诗

甘省连年率有收，夏初春末泽非优。奏来章疏称殷望，遥为闾阎甚缱忧。兹幸时膏沾远近，尚堪晚种起田畴。借粮平粜仍详理，体我勤民虑实周。
陕甘总督福康安奏报甘省得雨诗以志慰
作者：弘历
朝代：清
体裁：七言律诗

甘省由来旱岁多，幸哉大雨霈滂沱。不惟候晚登麰麦，更可时乘种黍禾。出口报迟定奚碍，先秋沾再愿无讹。荐饥豫省较兹甚，南望仍增叹奈何。
陕甘总督福康安奏报甘省有收诗以志慰
作者：弘历
朝代：清
体裁：七言律诗

督行抚事府开兰，穑宝登秋具奏看。蠹吏除奸政自肃，边民逢岁俗胥安。九分以上诚希遇，五载而来幸屡观。前此捏灾弗追究，逭征何碍惠氓宽。
陕甘总督福康安奏报甘省雨水田禾情形诗以志慰
作者：弘历
朝代：清
体裁：七言律诗

本来地瘠民贫处，甫值盗平兵彻时。深虑农功不无废，幸闻雨泽异常滋。民虽避贼田无恙，麦已丰登黍可期。额庆庶几元气复，略纾西望恫瘝驰。
陕甘总督福康安奏报陕甘雨雪普被情形诗以志慰
作者：弘历
朝代：清
体裁：七言律诗

甘处极边陕腹里，雨膏雪泽总称优。候殊迟早农弗误，地别高低秋卜收。言满素为予所戒，待成遥识节犹悠。近畿正盼继沾好，一以慰欣一以愁。
陕甘总督福康安奏甘省时雨普沾田禾有望诗以志慰并书扇赐之
作者：弘历
朝代：清
体裁：七言律诗

甘省年来若雨旸，福星民幸庆安康。因知往岁官为蠹，并识协时政贵良。高下田胥沾泽渥，东西河可卜秋穰。慰心书箑遥为赐，布我薰风敬以蘉。
陕甘总督福康安奏�洗隆德底店山梁贼匪诗以志事
作者：弘历
朝代：清
体裁：古风

狂回倡新教，潢池煽孽氛。绿旗兵多懦，是用遣重臣。巴图鲁侍卫，速领扫边尘。次第发京兵，健锐火器军。统之以宿将，威名天下闻。虽彼小么么，何足称敌人。肆掠其罪重，迅靖期安民。福康安先至，旗鼓乃一新。逆贼慑丧胆，巢穴保死频。石峰厥巢穴，底店为户门。恃此为守禦，蚁聚更蜂屯。四路直进攻，一可当百群。大鞣与大膊，辰战至酉申。贼众乃大败，逃窜迸纷纷。营卡夺十馀，山梁据以陈。将进攻石峰，指日捷音臻。
陕西巡抚巴延三奏报得雨诗以志慰
作者：弘历
朝代：清
体裁：五言律诗

腊底春初雪，早知秦地沾。兹闻仲月雨，喜擘奏书签。润溽利禾种，菁葱发麦尖。幸哉西顾慰，离毕切斯占。
陕西巡抚巴延三奏报得雪诗以志慰
作者：弘历
朝代：清
体裁：七言律诗

四省雪沾一律同，西安被否念廑中。奏来时玉五寸积，且报连朝各属通。计日虽迟原得渥，润田惟普可占丰。悠哉夏长秋收远，曰慰兼之惕切衷。
陕西巡抚巴延三奏报秋禾雨泽及约收分数诗以志慰
作者：弘历
朝代：清
体裁：五言律诗

各属足秋雨，收成约八分。宁惟一心慰，实为万民欣。盗贼自当鲜，盖藏仍合勤。更希冬雪渥，宿麦利耕耘。
陕西巡抚巴延三奏报麦收分数诗以志事
作者：弘历
朝代：清
体裁：五言律诗

陕以麦为重，八分报有馀。自春沾雨足，入夏穫秋如。衣食民诚裕，村庄盗自疏。正供依限纳，剩欠命全除。
陕西巡抚毕沅奏报得雨诗以志慰
作者：弘历
朝代：清
体裁：五言律诗

仲春此微雪，是日雨西秦。较已分寸胜，尤欣近远匀。畿南独未报，山右亦稀陈。以此频萦念，仍希渥泽均。
陕西巡抚毕沅奏报得雨诗以志慰
作者：弘历
朝代：清
体裁：七言绝句

北省今年雨获匀，披看继泽报西秦。延绥最是廑怀处，灾后甘膏苏窘民。
陕西巡抚毕沅奏报得雨诗以志慰
作者：弘历
朝代：清
体裁：五言律诗

春雪渥早报，春霖霈更欣。全秦沾已遍，太白佑诚勤。二麦卜登陇，大田利起耘。慰中馀不足，此地望将殷。
陕西巡抚毕沅奏报得雨诗以志慰
作者：弘历
朝代：清
体裁：七言律诗

燕东一雨至西秦，广被真叨帝泽均。同日都称沾四寸，及时罕遇渥三春。青黄市价翻因减，秋夏田功率可畇。远已报来近却未，邮传方伯载咨询。
陕西巡抚毕沅奏报得雨诗以志慰
作者：弘历
朝代：清
体裁：七言律诗

秦中春雪虽曾获，晴久已嫌土脉乾。太白神祠精致祷，灵湫甘澍霈恩宽。不徐不疾连昼夜，曰豆曰麰润簇攒。齐豫保阳犹待泽，一愁一慰措思难。
陕西巡抚毕沅奏报得雨诗以志慰
作者：弘历
朝代：清
体裁：七言律诗

秦川千里万民稠，民食全资三府收。连日虽霏未成寸，暮春大霈始沾优。时同齐豫真徼幸，泽望京畿转切愁。寄语誊章喜雨者，漫称吾德感天庥。
陕西巡抚毕沅奏报得雨诗以志慰
作者：弘历
朝代：清
体裁：七言律诗

被泽由来数省同，深沾西更胜于东。扬花吐穗麦秋近，结粒升浆精气充。近远民皆怀赤子，帡幪恩祇赖天公。奏书披览诚欣慰，欣慰之馀益敕躬。
陕西巡抚秦承恩奏夏雨沾足禾苗茂盛情形诗以志慰
作者：弘历
朝代：清
体裁：七言律诗

麦登曾报八分馀，此后未披农务书。今日欣瞻被夏雨，大田茂长卜秋畬。细观寸数微欠渥，即问实情遥缱予。设使有收果无碍，秦民绥屡庆何如。
陕西巡抚秦承恩奏报夏禾收成九分有馀诗以志慰并书赐之
作者：弘历
朝代：清
体裁：七言律诗

常庆麦收馀八分，九分收实鲜曾闻。忽来秦省佳音报，幸穫夏禾上稔殷。昨岁前年灾未逮，春霖冬雪泽犹勤。西民为感何修遇，戒满应同尔我云。
陕西巡抚秦承恩奏报得雨诗以志事
作者：弘历
朝代：清
体裁：七言律诗

山左河南虽报雨，那如秦省此番优。直沾五寸堪耕黍，并及各州都沃麰。幸矣吾民连卜稔，切乎斯地未消忧。何当早晚时甘霈，肤寸崇朝劳望眸。
陕西巡抚秦承恩奏报得雪诗以志慰
作者：弘历
朝代：清
体裁：七言律诗

晋省雪沾报自西，西安隔日驿章题。时长虽未至心渴，辰告早经虔额稽。六府灾馀种麦遍，三冬泽润望云凄。颙希冻玉霏盈尺，明岁青黄接庶黎。
陕西巡抚秦承恩奏报秋禾收成八分有馀诗以志慰
作者：弘历
朝代：清
体裁：七言律诗

西秦迩岁多逢熟，二麦穫收早奏闻。兹报八分登禾黍，可称中稔副耕耘。三农幸已酬辛苦，一己能无生慰欣。旋虑慰欣近骄泰，益增儆戒勖忧勤。
陕西巡抚秦承恩奏报通省普得透雨诗以志慰
作者：弘历
朝代：清
体裁：七言律诗

四寸未为优致问，三农忧稼正殷望。虔诚太白祷灵湫，骈叠佳霖被普疆。晚种杂粮均起茂，秋登二麦早称穰。秦民何幸逢绥屡，为慰还因敬益蘉。
陕西巡抚秦承恩奏报雨泽均沾诗以志慰
作者：弘历
朝代：清
体裁：七言律诗

孟仲均曾雨各属，仲之中浣复沾膏。被田报更三寸润，闻喜惟殷一敬操。何幸秦民沐绥屡，却兹齐地望重叨。密云佳澍时作止，瞻企閒庭目盼劳。
陕西巡抚秦承恩奏通省麦收八分有馀诗以志事
作者：弘历
朝代：清
体裁：七言律诗

八分馀可谓中丰，六十四厅州县通。何幸远方蒙泽厚，独怜近省受灾穷。被虫五处悯隅向，颁诏十行与惠崇。芒种将临膏未霈，忧心数日益忡忡。
陕西巡抚秦承恩奏麦收八分有馀诗以志慰
作者：弘历
朝代：清
体裁：七言律诗

麦收陕合八仍馀，亦属中穰足慰予。晋近秦遥异前后，东凉西暖有分疏。较量农务时和节，竭尽君心终与初。幸矣佳音频入报，祇愁盛满不宁居。
陕西巡抚秦承恩报复得透雨诗以志事
作者：弘历
朝代：清
体裁：五言律诗

孟仲普沾泽，季初复霈恩。高低总深透，菜豆逮芽根。阅摺真成慰，拈毫别有存。同民兹望雨，责已更何言。
陕西巡抚秦承恩报得透雨诗以志慰
作者：弘历
朝代：清
体裁：七言律诗

中浣斯才二寸馀，西安同日透沾诸。更兼属郡多蒙泽，实庆原田利起锄。迩每兴云旋即散，渴深望雨奈何如。清明近矣增焦切，惕叩天恩惠佑予。
陕西巡抚鄂弼奏报得雨
作者：弘历
朝代：清
体裁：七言律诗

春雨北方率艰致，河南山左已先沾。复闻秦郡膏均逮，独是皇畿泽尚淹。慰不抵愁愧心所，近尤切远蹙眉尖。惧云未久望云剧，几度徊徨巡步檐。
陕西布政使秦承恩奏报得雨诗以志慰
作者：弘历
朝代：清
体裁：古风

旬宣司地方，农务尤所重。孟春报被泽，春仲沾接踵。八属次第告，三四寸滋垄。麰麦资拔苗，禾黍堪布种。南北蒙恩普，慰哉滋敬悚。
陕西泾阳县贡生张璘七世同居诗以赐之
作者：弘历
朝代：清
体裁：七言律诗

二南风化久渐人，彼宁斯张皆陕民。匕箸七传曾不析，爨炊百口共相亲。儿无常父奚惭泛，犬为同牢或似陈。表宅宁关一家劝，所希比户洽和淳。
陜甘总督勒保奏固原州监生陈蕣十世同居一门一百三十馀人诗以赐之
作者：弘历
朝代：清
体裁：七言律诗

去岁肯堂七世报，新春勒保更三加。古杨今许已称盛，昨豫兹甘较匪遐。弗以多辞欣俗厚，肯称祥即信时嘉。载咨大小长民吏，崇实相将漫瑞誇。
陜甘总督勒保奏报省城得雨诗以志慰
作者：弘历
朝代：清
体裁：七言律诗

极边得雨向来迟，仲月优逢先报驰。四寸省城沾泽渥，属疆田亩俟询知。春耕因冷原弗误，粮价本平更庆宜。慰览恰当佳澍后，问心何以敬承之。
陜甘总督勒保奏报秋禾收成八分有馀诗以志慰
作者：弘历
朝代：清
体裁：五言律诗

秋收继夏收，胥报八分稠。中稔既叠获，万民庶解忧。究为贫瘠处，尚慎盖藏谋。三县逢霜早，缓徵诏降优。
陜甘总督勒保奏甘省夏禾收成八分有馀诗以志慰
作者：弘历
朝代：清
体裁：七言律诗

蠹吏昔曾公作弊，称灾甘省例年年。察知惩戒除奸诡，颇见收成入疏笺。今岁雨时利禾陇，八分秋穫报农田。究为地瘠人贫处，幸慰中仍民计悬。
陜甘总督勒保报二麦收成八分有馀诗以志慰·其一
作者：弘历
朝代：清
体裁：七言绝句

天寒西北麦收迟，报后南方稻熟时。所喜夏田都茂发，秋成万宝可欣期。
陜甘总督勒保报二麦收成八分有馀诗以志慰·其二
作者：弘历
朝代：清
体裁：七言绝句

本来地瘠民贫处，得接青黄比户娱。更有为之深幸者，新疆耕贾万民趋。
陜甘总督勒尔谨奏报得雨诗以志事
作者：弘历
朝代：清
体裁：七言律诗

六月下旬雨透滋，边方晚种已逾时。虽称禾黍资沾润，那望仓箱救馁饥。各属同乎仍待讯，一心切矣祇怜迟。无须讳饰勤周恤，其善推行付有司。
陜甘总督勒尔谨奏报得雨诗以志事
作者：弘历
朝代：清
体裁：古风

甘凉地高瘠，所赖以时雨。昨岁况经旱，歉收禾与黍。赈济稍补苴，时廑农夫苦。幸哉获春霖，将尺润入土。其日与陜同，耕犁可遍举。仍望自此后，继泽沾膏普。京畿及齐豫，实被甘澍屡。远已逮陜甘，晋抚奏未睹。驰驿亟询之，是我心殷所。
陜甘总督勒尔谨奏报得雨诗以志慰
作者：弘历
朝代：清
体裁：五言律诗

甘省多愁旱，今春又复然。早因虑瘠土，兹乃渥农田。利固秋禾被，沾其别属全。成灾者莫讳，次第谕音宣。
陜甘总督勒尔谨奏报得雪诗以志事
作者：弘历
朝代：清
体裁：七言律诗

甘凉西北气尤寒，二月雪应同雨观。带积并融盈尺透，翻犁摭耒数州宽。甫经望泽欣被泽，遥幸民欢切已欢。即恐此心涉盈满，为君难识信为难。
陜甘总督勒尔谨奏报得雪诗以志慰
作者：弘历
朝代：清
体裁：七言律诗

山西得雪缱甘凉，继悉虔求望泽霶。愁彼穷边艰爨釜，慰兹清晓擘书囊。仲春上浣方举趾，五寸时霙普报祥。麦纵少耕益禾黍，不禁额手为民庆。
陜甘总督勒尔谨奏报甘省得雪诗以志慰
作者：弘历
朝代：清
体裁：七言律诗

北省春膏率庆佳，祗惟甘肃远萦怀。今朝奏牍行营至，时泽沾田各属皆。计以寸分虽略欠，究之雨雪未深乖。既因慰复还因惕，夏长秋收普愿谐。
陜甘总督勒尔谨奏报甘省雨水情形诗以志慰
作者：弘历
朝代：清
体裁：七言律诗

甘省十年九艰雨，今春各属被膏连。幸他地瘠民贫处，也与河南山左然。麦已长苗黍毕种，秋当可望岁无愆。筑场纳稼时犹远，西顾仍为吁祝虔。
陜甘总督勒尔谨奏报甘肃得雨及农田情形诗以志慰
作者：弘历
朝代：清
体裁：七言律诗

地瘠甘凉最绻怀，三州九府报沾皆。麦麰已助抽新穗，禾黍兼滋吐嫩荄。去岁偏灾频赈济，今秋庶获冀安排。要知纳稼时犹远，成满仍存敬则佳。
陜甘总督勒尔谨奏报甘肃得雨诗以志慰
作者：弘历
朝代：清
体裁：五言律诗

地瘠民贫处，当春望雨时。一犁膏已被，丙夜慰湛知。急阵非倾注，细霏乃渥滋。沾欣北省遍，益愧独稽兹。
陜甘总督吴达善奏报甘省收成八分有馀并筹买补仓粮诗以志慰
作者：弘历
朝代：清
体裁：古风

春闻甘省灾，切切为廑意。思以救民命，不遗馀力计。上苍本好生，旋转起憔悴。夏雨秋迟霜，有收八分暨。乃知天德恢，胜人力百倍。粮价入市平，伤农虑大吏。和籴防殄谷，更留不虞备。慰哉允所请，仍为前兹愧。
陜甘总督宜绵奏报秋禾收成分数诗以志事
作者：弘历
朝代：清
体裁：七言律诗

夏秋廿一被灾者，抚恤频教恩莫虚。斯报西成阖属笇，幸仍岁穫七分馀。截兹补彼虽微济，食缺衣单究切予。久悉民贫地瘠处，饬申实惠慎思初。
陜甘总督文绶奏新疆屯田诗以志事
作者：弘历
朝代：清
体裁：古风

汉代嘉充国，屯田称便始。尔时实防边，多有戒心矣。今日亦屯田，事乃异乎彼。西域平定后，疆辟二万里。地既无争战，土复甚丰美。雪山引沟渠，水旱均足恃。耕作虽已兴，地尚有遗利。督臣欲招垦，条奏其事体。甘省地既瘠，新疆利堪指。去歉就乐土，可广兴耕耔。因忆定伊犁，树碑言大旨。初谓计未得，何期忽有此。额手谢天恩，帲幪锡厚□。庶几免指摘，讵敢称欣喜。
陜甘总督文绶奏甘省得雨情形诗以志慰
作者：弘历
朝代：清
体裁：古风

昨春及前夏，甘省连遭旱。赈济救民困，昨夏始旋转。秋田颇有收，出粜街市满。然期元气复，必赖春膏善。晨兴接奏章，甘雨被近远。夏禾长青葱，秋禾播种遍。额手为忻慰，吾民庶饥免。安居乐妇子，政清刑自简。
陜甘总督明山奏请带徵甘省积欠银粮降旨加恩普免欠粮其欠银准奏分年缓输诗以志事
作者：弘历
朝代：清
体裁：七言律诗

地瘠边陲乏盖藏，欠粮普豁免输将。正供讵可逋常赋，六岁为期俾缓偿。何处吾民非赤子，宁廑近地忘遐方。是惟补苴非长策，乐土思移辟展疆。
陜甘总督李侍尧奏报甘省得雪诗以志事
作者：弘历
朝代：清
体裁：古风

秋收报九分，冬雪报四寸。甘省所希闻，额手庆非分。墨吏去深弊，赤子苏久困。或因召天和，作善降祥信。水懦夙自惭，法亦弗骪尽。甚者率抵罪，一线宽其论。即看勾决日，亦被甘膏润。益钦帝照临，戒满敢不慎。
陜甘总督李侍尧奏报甘省雨泽情形诗以志慰
作者：弘历
朝代：清
体裁：七言律诗

北省今年膏泽匀，金兰独远隔西秦。本来地瘠民贫处，也报春霖夏澍均。麦豆登场食已接，蘼荞亚垄熟将臻。因思墨吏为民害，去弊能回天地仁。
陜甘总督李侍尧奏报甘省雨雪情形诗以志慰
作者：弘历
朝代：清
体裁：古风

河西二三月，雪泽已滋融。更喜三月雨，数寸沾河东。闰春之上旬，省城澍雨濛。东候暖于西，麦苗绿已芃。大田均可种，粮价平而中。甘省本瘠区，近每春泽逢。或因去贪吏，旋转叨帡幪。庆苏沟壑民，益惕宵旰衷。
陜甘总督李侍尧奏报甘肃收成八分诗以志事
作者：弘历
朝代：清
体裁：五言律诗

吏蠹弊以去，民和召有应。雨沾诸郡普，秋穫八分增。自昔荒区虑，而今稔岁膺。叮咛仍致嘱，莫视此为恒。
陜甘总督李侍尧奏报秋收七分有馀并秋雨情形诗以志事
作者：弘历
朝代：清
体裁：古风

甘省春夏间，今年雨频暨。以此命详察，乃尽悉积弊。宁滥毋或遗，原期民受惠。剥民入私橐，滥乃至鬻吏。方伯如坐尸，上下通一气。斯而不抵法，君诚若旒缀。然恐觊觎者，错会吾之意。谓吾或靳赈，重增吾之罪。既令而复申，三五已不啻。即以甘省言，偏灾仍命恤。今接报秋收，七分荷天赐。市集粮价平，吾民或少济。贪官何处无，捐监大奇蔽。侵帑复剥民，岂有不招戾。积弊一以清，召和理应致。三釜遍阎闾，阅奏心诚慰。历久被人欺，是吾之过事。观过可知仁，自解兼明志。
陜甘总督李侍尧奏报麦收雨水情形诗以志慰
作者：弘历
朝代：清
体裁：七言律诗

地瘠户贫甘省信，连称荒旱却非诚。率图因赈官为弊，徒使向隅民受名。去岁秋成已过半，今年时泽更如情。驱除恶吏施实惠，感名天和福万氓。
陜甘总督杨应琚奏报甘省丰收已定诗以志慰
作者：弘历
朝代：清
体裁：古风

甘凉称地瘠，民贫处穷边。前者用武际，适遭灾歉连。赈救不遗力，乃得运转旋。去岁实大收，今春麦获全。方伯兹奏报，稔可定大田。额手为民庆，况无秋税牵。元气庶因复，比户饱食眠。幸哉大兵后，屡遇绥丰年。总荷皇天慈，于我何有焉。
陜西乾州民宁尔强八世同居诗以旌淑
作者：弘历
朝代：清
体裁：五言排律

陜民曰宁氏，八世共敦庞。田宅无分树，陈家有义尨。易疏族益近，聚顺俗弥悾。衣岂闻常主，耕惟守厥憃。较张才少一，拟邵已加双。是用旌闾锡，淳风式万邦。
陜西巡抚刘秉恬奏报得雨诗以志慰
作者：弘历
朝代：清
体裁：七言律诗

扬州细雨月初三，同日燕齐泽并覃。谁识西秦更优渥，均沾五寸胜东南。麦麰结穗正资实，禾黍拔苗益润甘。独有保阳仍待信，祈年何处不忧担。
陜西巡抚刘秉恬奏报得雨诗以志慰
作者：弘历
朝代：清
体裁：七言律诗

陜省于斯路较遥，报来得雨喜同朝。望秋不啻麦芃穗，润土兼欣禾茁苗。惟劭农功吾所切，漫称稔兆尔生骄。君臣责共勤民事，谦巩祈年惠或邀。
陜西巡抚巴延三复报得雨诗以志慰
作者：弘历
朝代：清
体裁：古风

仲春得雨麦芃苗，季春得雨麦结穗。苗而秀及秀而实，胥被时甘佽农事。麦秋之稔已可卜，西望那能不慰志。却是近畿亟待泽，每作微霖弗大霈。拈毫恧以艰成章，亦惟自艾祈天赐。
陜西巡抚巴延三奏报各属得雨诗以志慰
作者：弘历
朝代：清
体裁：七言律诗

护抚甘霖报省城，抚臣续报以回程。五州五府胥沾被，曰麦曰禾总发荣。户口盖藏民气裕，市廛籴粜贾沽平。迩来南北多时若，敬畏心殷益戒盈。
陜西巡抚巴延三奏报得雨诗以志慰
作者：弘历
朝代：清
体裁：七言律诗

春前腊后雪称优，下浣雨堪寸计筹。二至三或五至六，七为府及四为州。东兴利种禾和黍，夏熟堪期麦与麰。披奏能无批慰览，却斯望泽更生愁。
陜西巡抚巴延三奏报麦收九分有馀诗以志慰
作者：弘历
朝代：清
体裁：五言律诗

北南风气异，秦以麦为秋。六十八州县，九分馀稔收。沿边候惟冷，待穫报从头。西望诚欣慰，戒骄慎自筹。
陜西巡抚巴延三奏省城得雨诗以志事
作者：弘历
朝代：清
体裁：七言律诗

冬春雪泽本称优，仲月甘膏欣报邮。二府两州沾以遍，寸三尺半被之稠。农民举趾堪播谷，妇子充肠卜饱麰。载览飞章宁不慰，近畿待霈正仍愁。
陜西巡抚巴延三奏通省雨泽麦田情形诗以志慰
作者：弘历
朝代：清
体裁：七言律诗

孟仲春原时泽被，季之下浣更优沾。已欣二麦秀结实，更看大田苗吐尖。西望秦民稔逢幸，仍殷一念屡绥占。宇寰廓矣心随廓，万虑那辞鬓雪添。
陜西巡抚巴延三报雨诗以志慰
作者：弘历
朝代：清
体裁：五言律诗

望雨春而夏，由畿豫与齐。岂知霈膏泽，独觉幸秦西。麦秋清明节，禾耕原隰畦。抚兹渴伫际，浩叹奈何兮。
陜西巡抚毕沅奏报各属得雨诗以志慰
作者：弘历
朝代：清
体裁：古风

月之初七八，密云而不雨。谁知自西郊，晋豫逮齐土。无不被膏泽，保阳及南府。亦沾四五寸，麦滋可耕黍。秦省为最遥，今朝奏章睹。二麦抽颖时，正滋优渥普。慰哉复惭哉，慰弗抵惭苦。观象贵玩辞，小畜明告我。我无文王德，亦非其位主。或者施未行，屯膏向戒许。或者阴止之，远小人闻古。自反莫知由，咄咄意徒怃。
陜西巡抚毕沅奏报得雨
作者：弘历
朝代：清
体裁：七言律诗

六霙昨岁已频施，二麦蟠根绿野披。必得春膏资渗漉，渐因农意望奄迟。��雨忽傍晚作，漠漠雪随继日垂。融泽都成一犁渥，慰予西顾为伸眉。
陜西巡抚毕沅奏报得雨诗以志事
作者：弘历
朝代：清
体裁：七言律诗

麦秋获稔复翻犁，仲夏雨沾惜未齐。已觉民情殷待矣，遂蒙天泽沛施兮。应时农谚原堪卜，异日丰收庶可徯。近远吾民胥赤子，为翘甘省望逾西。
陜西巡抚毕沅奏报得雨诗以志慰
作者：弘历
朝代：清
体裁：七言律诗

仲春上浣频逢雪，却是秦中得雨时。近北凝寒雪斯当，迤西融暖雨其宜。不徐不疾称深透，属府属州已遍滋。春麦夏禾可期获，戒之言满莫轻为。
陜西巡抚毕沅奏报得雨诗以志慰
作者：弘历
朝代：清
体裁：七言律诗

右坛祈值雨丝霏，肤寸虽沾略惜微。谁谓秦郊刚翼日，欣逢膏澍渥春圻。原高隰下都含润，穟结颖抽益致肥。额手天恩兹荐至，凛惟虔巩敕惟几。
陜西巡抚毕沅奏报得雨诗以志慰
作者：弘历
朝代：清
体裁：七言律诗

由来宿麦重秦民，待泽曾经报抚臣。太白崇祠垂显佑，西安阖省被深仁。未耕补种已耕慰，夏陇原资秋陇蓁。一岁祈农接终始，不然何以答天钧。
陜西巡抚毕沅奏报得雪诗以志事
作者：弘历
朝代：清
体裁：七言律诗

冬雪沾馀臈雪连，欣知膏润益农田。偏灾并悉鲜隅向，西望更教慰念悬。尺泽幸兹滋大地，上辛正值礼皇乾。沐恩深处难言喻，齐豫佳音企速传。
陜西巡抚毕沅奏报得雪诗以志慰
作者：弘历
朝代：清
体裁：古风

三冬日望雪，入腊迫益甚。谁知西秦间，其际优沾审。省城及旁郡，土膏润深饮。积犹六七寸，利麦可称訦。秦地重宿麦，全赖夏收稔。睹此不胜欣，西瞻诚慰朕。摺中更详陈，接济邻疆恁。亦早有旨颁，五万运京廪。无能致时和，移粟惭增懔。
陜西巡抚毕沅奏报得雪诗以志慰
作者：弘历
朝代：清
体裁：五言律诗

彼报此正望，此沾彼更需。新正雪花霈，七寸土膏濡。亚垄麦麰润，兴锄禾黍俱。豫齐晋何若，萦念尚殷吾。
陜西巡抚毕沅奏报得雪诗以志慰
作者：弘历
朝代：清
体裁：七言律诗

报雪山西于此同，迤西廑念到关中。今晨恰展封函喜，一日还先被泽融。各属均沾真是慰，三秋未至敢言丰。大都北省春膏漙，乾贶钦承惕切衷。
陜西巡抚毕沅奏报得雪诗以志慰
作者：弘历
朝代：清
体裁：七言律诗

晋报雪沾念及秦，祥霙果得霈初春。所欣五省同一日，可卜二麰慰万民。天泽愈优心愈惕，农功因切望因频。祇希处处绥丰屡，安敢必乎祈则真。
陜西巡抚毕沅奏报得雪诗以志慰
作者：弘历
朝代：清
体裁：七言律诗

正念西秦得雪否，速教邮命问何如。飞章早递披冬晓，时玉欣称被月初。以麦为秋慰是实，遗蝗入地兆非虚。幸哉北省胥沾泽，虔巩持盈益惕予。
陜西巡抚毕沅奏报祷于太白山而得雨诗以志谢
作者：弘历
朝代：清
体裁：七言律诗

麦前旸雨各称时，麦后廿馀日待滋。为祷灵山立垂佑，遂施甘澍果昭奇。树碑铸铁传福地，取水凝湫自皓池。粒我蒸民布天泽，蠲诚致谢此摛词。
陜西巡抚毕沅报雨志事
作者：弘历
朝代：清
体裁：七言律诗

早知秦省雨沾常，又报甘膏大霈霶。正逮麦麰方结穗，更欣禾黍始抽秧。叩恩乃值希恩候，志慰翻成志愧章。昨复风吹微点去，真无策矣祇徬徨。
陜西巡抚毕沅报雨诗以志慰
作者：弘历
朝代：清
体裁：七言律诗

上元前后布春膏，晋郑齐燕实遍叨。雨细雪浓均泽被，雪非雨是更希遭。优沾甘澍称三寸，深沃新苗利早薅。便冀佳音报甘肃，祈农于得那辞饕。
陜西巡抚毕沅续报得雨诗以志事
作者：弘历
朝代：清
体裁：七言律诗

三月中旬普被泽，闰春复报雨沾灵。定知麦穗资饱满，更喜禾苗勃绿青。灾后延绥怜鹄面，接欣麋豆救鸠形。漫称转歉为丰幸，西望吾民意未宁。
陜西巡抚秦承恩奏得春雨诗以志慰
作者：弘历
朝代：清
体裁：五言律诗

春雨总称甘，于膏岂厌贪。欣闻奏陜右，仍盼报河南。麰麦收将卜，黍禾种亦堪。西瞻为民庆，先甲穰符三。
陜西巡抚秦承恩奏得透雨诗以志慰
作者：弘历
朝代：清
体裁：五言律诗

二麦登场后，大田望雨时。灵神祈太白，甘澍霈优施。禾黍胥益茂，豆蔬无不滋。秦民沐天佑，额首谢增寅。
陜西巡抚秦承恩奏得透雨诗以志慰
作者：弘历
朝代：清
体裁：七言律诗

畿南山左及山西，豫省飞章先后齐。胥幸沾膏当廿五，又闻透雨被秦畦。含苞结实润资普，各府属州报更徯。宽广泽惟近京靳，伊谁过也自惭题。
陜西巡抚秦承恩奏报得雨诗以志慰
作者：弘历
朝代：清
体裁：五言律诗

仲季既沾普，重叨中浣均。胎含麦增实，芽纽黍滋新。乾壤历兹甚，福疆幸彼频。晋郊念邻此，驰驿命详询。
陜西巡抚秦承恩奏报汉江商民船只流通情形诗以志事
作者：弘历
朝代：清
体裁：七言律诗

昼夜无时不思捷，以临年近益焦心。兵雄虽幸逼逆窜，贼首尚迟报喜音。陜靖楚宁江路达，任来恣往客舟寻。七言书慰慰增愧，愧企披看露布谌。
陜西巡抚秦承恩奏报秋收八分有馀诗以志慰
作者：弘历
朝代：清
体裁：七言律诗

麦收已报九分馀，兹穫秋禾略逊初。亦自中丰民足食，更无小歉俗安居。屡绥西望诚欣彼，满损一心为惕予。富教此时言岂易，不忘柳氏郭驼书。
陜西巡抚秦承恩奏盐务情形诗以志慰
作者：弘历
朝代：清
体裁：七言律诗

赋摊租减同三省，益否与民尚念之。临境悉咨知晋便，开函复慰即秦宜。罢商净去贿求弊，加课轻于贵买奇。豫抚尚然无一语，命陈利病速邮驰。
陜西巡抚秦承恩湖南护理巡抚王懿德各报麦收八分馀诗以志慰
作者：弘历
朝代：清
体裁：七言绝句

楚南今日及秦西，各报麦收分数齐。雨后欣闻中稔报，披章解惄敬增跻。
陜西巡抚秦承恩贵州布政使贺长庚各报秋禾收成分数诗以志慰
作者：弘历
朝代：清
体裁：七言律诗

湖南苗逆北邪教，近逮功成捷未臻。劫数肯推非由已，丰年深赖幸蒙旻。秦疆贵省兹胥报，九计馀分匪饰陈。欣慰此那愁忘彼，息消泰否寸衷频。
陜西布政使富纲奏雨泽农功事诗以志慰
作者：弘历
朝代：清
体裁：七言律诗

农功原所重宣承，护篆尤其奏所应。二麦已收称岁稔，大田普种待云兴。连朝继夜霈真渥，近县傍州被以仍。北省大都沾泽遍，河南独缱未闻曾。
陜西布政使秦承恩报雨诗以志慰
作者：弘历
朝代：清
体裁：古风

暮春之下浣，此正弗需雨。西安乃大霈，盈尺深入土。不惟饱麦麰，亦且利禾黍。并称雨势广，各属或沾普。尔时抚署督，承宣遂护抚。民务所当陈，西望谢天祜。自问宜何脩，无逸以为所。
陜西布政使陆有仁江苏巡抚费淳先后奏报雨雪情形诗以志慰
作者：弘历
朝代：清
体裁：古风

昨报陜西兹江南，各称雨雪沾农亩。连日频书方寸慰，而仍渴捷心怩忸。慰或时忘愁那忘，八十八翁心自丑。寄语愿老盼尊者，亦知以吾为戒否。
陜西秋禾被旱歉收诗以言志·其一
作者：弘历
朝代：清
体裁：七言绝句

闻灾蹙额为愁频，教诫丁宁讳奏人。岂是翻欣遭水旱，试思谁救转沟民。
陜西秋禾被旱歉收诗以言志·其三
作者：弘历
朝代：清
体裁：七言绝句

转漕龙门迹久淹，亢旸偏尔重三秦。多方备谷教河内，资济流通赖好邻。
陜西秋禾被旱歉收诗以言志·其二
作者：弘历
朝代：清
体裁：七言绝句

地高凿井苦无由，禾歉应知有窜流。咨尔长官善抚恤，慢言二麦尚丰收。
陜西邠州民赵资八世同居赐诗旌表
作者：弘历
朝代：清
体裁：七言律诗

同居数世史稀见，九岁之间三见之。讵让魏书诩杨李，果然周化在邠岐。一门八代不分箸，六十五人常共炊。屡与摛词示旌表，端因为治重纲维。
除夕
作者：弘历
朝代：清
体裁：五言律诗

一岁一宵尽，明春明日临。桃符辟邪换，柏酒迓祥斟。祗觉孙曾长，那知年纪深。自惟弗易者，方寸爱民心。
除夕
作者：弘历
朝代：清
体裁：五言律诗

一日不相让，臈除又此时。踏庭布麻秸，㷒鼎著松枝。遇闰仍荏苒，排年暗转移。宪书惜释手，明岁失康熙。
除夕
作者：弘历
朝代：清
体裁：五言律诗

一日复一日，忽看一岁消。谁云增闰月，依旧到今宵。柏叶郁金鼎，烛花辉绮寮。安排笔和砚，明晓颂春椒。
除夕
作者：弘历
朝代：清
体裁：五言律诗

一日还两日，今年成旧年。大都愁里度，不觉老为缘。所幸无灾歉，那能免过愆。靖边非黩武，望捷又殷然。
除夕
作者：弘历
朝代：清
体裁：五言律诗

丙子今朝剩，青春半月过。谁能不岁惜，惟是奉时和。仙木装新祉，宫梅发旧科。帝京饶乐事，万户拥笙歌。
除夕
作者：弘历
朝代：清
体裁：五言律诗

今宵犹己卯，明晓即庚辰。行作知非者，依然望道人。静观新故换，底是去来因。所觉便宜处，心閒迓宝春。
除夕
作者：弘历
朝代：清
体裁：五言律诗

今年冬雪美，半月早春投。迎送通宵例，光阴逝水流。莲英灿银烛，柏子蘸金瓯。猊口㷒烟喷，徐成宝篆浮。
除夕
作者：弘历
朝代：清
体裁：五言律诗

仙木焕金门，龙楼积雪存。梅英护银烛，柏叶郁□盆。一岁中宵饯，新年明日论。裴回观代谢，不息慎调元。
除夕
作者：弘历
朝代：清
体裁：五言律诗

代嬗无停运，依然除夕兹。当春耆定蒇，经夏雨旸时。秋报九州熟，冬欣三白滋。今年诚厚幸，保泰益孜孜。
除夕
作者：弘历
朝代：清
体裁：五言律诗

依然晨与暮，倏异旧和新。半夜消今岁，明朝入六旬。生怜漏滴沥，不肯驻逡巡。宝鼎㷒香柏，烟凝万福臻。
除夕
作者：弘历
朝代：清
体裁：五言律诗

兰席年华丽，梅窗淑气回。即看今岁去，仍是旧除来。坐惜三更烛，欢闻九陌雷。扇鸾双启处，曙景为重开。
除夕
作者：弘历
朝代：清
体裁：五言律诗

又值迎年夕，宫墙暮景红。绮筵张有例，玉琯运无穷。柏子带风馥，梅花映雪融。寰区幸清宴，休养与民同。
除夕
作者：弘历
朝代：清
体裁：七言律诗

吉祥云里吉祥声，除夕升平乐岁亨。诗稿又将成一卷，人情谁不惜三更。依然日月分新旧，相与欢娱作送迎。勤政爱民心不息，底因流嬗识元贞。
除夕
作者：弘历
朝代：清
体裁：五言律诗

墙角曦全隐，楼阴雪尚馀。万家爆渐夥，四海岁云除。暖带寒钩巧，贞潜元复徐。红旗立将至，西望益殷予。
除夕
作者：弘历
朝代：清
体裁：五言律诗

岁月又周覃，隙驹那驻骖。灯花腾吉耀，香穗引祥馣。殿咏宁辞百，屡绥幸遇三。遥知农舍畔，复值照田蚕。
除夕
作者：弘历
朝代：清
体裁：五言律诗

岁辞催景换，律转觉春融。宝胜扶银蒜，莲檠缀玉虫。韶华归桂苑，和气满璇宫。一夜兮新旧，祈年硕屡丰。
除夕
作者：弘历
朝代：清
体裁：五言律诗

数日原成岁，今年剩此宵。星辰饯故节，乌兔会元枵。柏子焚金鼎，椒花铺绮寮。吟诗殿旧帙，勤政始明朝。
除夕
作者：弘历
朝代：清
体裁：五言律诗

旅旅弁星去，硙硙木德来。今年慰省岁，腊雪胜于梅。户换宜春帖，座传延喜杯。璿玑斡衡轴，不息万环回。
除夕
作者：弘历
朝代：清
体裁：五言律诗

日日朝还暮，消三百六旬。忽兹成饯旧，且喜即迎新。柏子团圞火，梅花漏泄春。卜年祝金穰，庚去会来辛。
除夕
作者：弘历
朝代：清
体裁：五言律诗

日自朝还暮，岁分辛与壬。壑蛇宁可挽，尊兽又当斟。暖热薪盆气，吉祥竹爆音。年华有新旧，不异爱民心。
除夕
作者：弘历
朝代：清
体裁：五言律诗

春望雪至雨，夏愁阴与晴。秋中捷欣报，冬半泽真盈。以此万几内，忽看一岁成。复三逮归政，可得愿符诚。
除夕
作者：弘历
朝代：清
体裁：五言律诗

昨丙题除夕，欣然庆靖苗。今丁当此日，尚尔未兵销。逢稔人民乐，屡绥风雨调。西南骋遥目，露布到今朝。
除夕
作者：弘历
朝代：清
体裁：五言律诗

望雪继求雨，甫沾复虑多。三时恒怵惕，一岁又蹉跎。金篆㷒梅殿，玉华沃麦坡。明年当此夕，授政普天歌。
除夕
作者：弘历
朝代：清
体裁：五言律诗

桃符灿阊阖，玉琯转昭华。诗与岁同饯，兴和春正赊。滴酥成吉字，镂胜是祥花。奉若青阳律，宏敷万姓家。
除夕
作者：弘历
朝代：清

此日乾隆夕，明朝嘉庆年。古今难得者，天地锡恩然。父母敢言谢，心神增益虔。近成老人说，云十幸能全。
除夕
作者：弘历
朝代：清
体裁：五言律诗

熚□雷鸣夜，峥嵘岁报除。星辰分节始，楼阁上灯初。郁垒新悬户，长恩又祭书。绮宫多乐事，静观祗如如。
除夕
作者：弘历
朝代：清
体裁：五言律诗

燃䕸连北户，鸣爆达通宵。今夕复除夕，明朝庆岁朝。殿诗宁可阙，即景益无聊。西望难堪处，寿康锁寂寥。
除夕
作者：弘历
朝代：清
体裁：五言律诗

玑衡临宿岁，箫鼓又迎年。大吉图金薄，宜春换綵笺。诗重咏贞观，心远忆于阗。伫共东风里，三军奏凯旋。
除夕
作者：弘历
朝代：清
体裁：五言律诗

甲辰馀此夕，乙巳逮新正。廿九虽饶日，居诸亦倏征。长恩祀芸架，郁垒换兰楹。应笑人间世，空多是送迎。
除夕
作者：弘历
朝代：清
体裁：五言律诗

癸丑今朝尽，甲寅明日来。鸿濛一气运，橐籥万年培。柏子㷒烟合，椒花向暖开。旰宵勤岁事，晓起勖初哉。
除夕
作者：弘历
朝代：清
体裁：七言律诗

省岁恰当改岁时，官家遭际两评之。今年颇觉吟情懒，此夕那堪往事思。愿共壑蛇除旧噩，喜因仙木亚新禧。声声爆竹连晨发，火报金川奏凯期。
除夕
作者：弘历
朝代：清
体裁：五言律诗

秋闰饶卅日，腊除临亦遄。即看成代谢，谁识不流迁。绥屡四年遇，慈宁五世全。团圞㷒岁处，柏子喷祥烟。
除夕
作者：弘历
朝代：清
体裁：五言律诗

绮宴开崇殿，曦轮隐掖垣。四时相嬗代，一气贯贞元。静验循环理，宁烦颂祝言。饯诗成例事，百首岂辞繁。
除夕
作者：弘历
朝代：清
体裁：五言律诗

贞下元当起，辛来庚不留。数成天地合，节会送迎酬。烛影祥华灿，炉烟瑞霭浮。今宵八帙满，明日一从头。
除夕
作者：弘历
朝代：清
体裁：五言律诗

送故与迎新，东皇转化钧。良宵堪惜惜，淑气始礥礥。岁里馀三鼓，春归已一旬。流年何以饯，思居倍增寅。
除夕
作者：弘历
朝代：清
体裁：五言律诗

送腊椒花硕，迎春柏子焚。一条蜡烛尽，两岁景光分。和气宫闱满，欢声市井闻。阳春占有脚，与物共欣欣。
除夕
作者：弘历
朝代：清
体裁：五言律诗

通闰三旬剩，依然此夕临。那留过驹景，不改爱民心。静听雷鸣爆，何须甲煎沈。诗篇应有殿，染翰得清吟。
除夕
作者：弘历
朝代：清
体裁：七言律诗

金猊柏雾霭璇霄，碧树红轮下绮寮。三百六旬中一日，迎新送故会今宵。珠盘钿盒频颁荔，玉管鸾笺待颂椒。岁事经年重细检，惟惭玉烛大钧调。
除夕
作者：弘历
朝代：清
体裁：五言律诗

除夕那曾除，胥然实共胥。承平庆有子，尊养幸惟予。素积琼楼迥，沉喷宝鼎舒。捷音骈叠至，慰矣更钦欤。
除夕
作者：弘历
朝代：清
体裁：五言律诗

霞光擘綵笺，成什殿全编。鼎篆香凝柏，镫花瑞结莲。今宵饯今岁，明日迓明年。不息四时嬗，贞恒一气连。
除夕
作者：弘历
朝代：清
体裁：五言律诗

颛顼将旋轸，勾芒逮发旌。岁分新与故，人共送和迎。爆竹家家喜，围炉款款情。诗成第四集，殿以五言城。
除夕
作者：弘历
朝代：清
体裁：五言律诗

饯腊几声漏，迎年百事祥。疆遥定默克，岁果叶金穰。可阙全编殿，将逾廿首强。贞观祇三什，咀嚼味偏长。
除夕
作者：弘历
朝代：清
体裁：五言律诗

饯腊迎春节，宫墙日影斜。素梅舒砌萼，红烛卷盘花。底藉增篇什，惟因纪岁华。柏枝胜沉水，此是吉祥霞。
除夕
作者：弘历
朝代：清
体裁：五言律诗

驹影不相让，丁丁玉漏消。闰欣饶一月，节复到今宵。柏子㷒金鼎，梅英舒绮寮。五言依例饯，银烛惜为挑。
除夕立春
作者：弘历
朝代：清
体裁：五言律诗

饯年兼饯腊，迎岁恰迎春。胜綵装屏丽，盘椒献座新。馀寒退残夜，韶景入元辰。应律敷阳德，还思与物均。
除夕立春·其一
作者：弘历
朝代：清
体裁：五言绝句

戊除因循旧，未新坦荡迎。万环轮甲子，今夕太分明。
除夕立春·其二
作者：弘历
朝代：清
体裁：七言绝句

谷丰雪盛合年昌，感荷屡绥佑上苍。方寸诚宜渥深慰，依然渴捷敕几忙。
除夜
作者：弘历
朝代：清
体裁：五言律诗

嘉夜贞元会，流年新旧分。地炉添火坐，爆竹达晨闻。银烛玉虫缀，唐花蜀锦芬。诗篇又成帙，题此殿前文。
除日
作者：弘历
朝代：清
体裁：五言律诗

除旧迎新节，要春饯腊朝。排门声报竹，卷烛颂称椒。丽景依兰殿，和风到绮寮。元冥应惜岁，故慢转招摇。
除草
作者：弘历
朝代：清
体裁：古风

盛草蔀弱树，雨露胥窃攘。枫桕与松柏，被屈一例枉。除恶欲其尽，岂计夏资养。及此秀未实，事半功倍爽。督课与剪艾，毋使滋蔓长。斧柯则不远，周书故宜想。
陶嘉书屋
作者：弘历
朝代：清
体裁：五言律诗

书屋非华屋，清遨亦偶遨。几间招石友，户外听松涛。信可傲三岛，何须问六鳌。春嘉消息露，天地有甄陶。
陶嘉书屋
作者：弘历
朝代：清
体裁：五言律诗

户外恒延景，胸中常养春。陶镕仰化育，摅写亦清新。涉港思观海，祛漓欲返淳。静观还有契，物物趣天真。
陶嘉书屋
作者：弘历
朝代：清
体裁：七言绝句

漫嫌桃李迟清咏，自有诗书伴静遨。会得乾元资始意，几多淑景个中陶。
陶嘉书屋
作者：弘历
朝代：清
体裁：七言绝句

闻说人心贵有养，匪云欲速曰冲融。亦如春气嘉品物，原在甄陶酝酿中。
陶复初秋林小隐
作者：弘历
朝代：清
体裁：七言绝句

境堪遁世真无闷，泉可濯缨信乐饥。谁识幽人神解处，小山丛桂正芳时。
陶尊
作者：弘历
朝代：清
体裁：古风

有虞合土贵质淳，冬官埏埴司陶人。不鬲不甗见此尊，入土出土几千春。斓斑青绿周身皴，光匪外发内蕴真。乍视夏鼎商彝存，抚之体轻坚逾珉。其响清越如泗滨，乃悟陶器成神甄。苦窳髺垦非所论，燥湿弗受剥弗损。使我慕古轻华珍，穆然若见封垂伦，允宜衢设惠万民。
陶庄开放引河功成诗以志事
作者：弘历
朝代：清
体裁：七言律诗

久知积土逼陶庄，清口恒虞倒灌黄。急则治标乏佳策，要于抽底实良方。引流以北海斯赴，各壑而东淮始强。能事美哉能任善，是宜优叙与褒扬。
陶庄河神庙瞻礼
作者：弘历
朝代：清
体裁：五言律诗

庚子仪封坝，合龙显佑殊。兰阳癸卯口，故道顺流趋。彼此胥神贶，虔诚谒庙模。北坍会清远，昭事益钦吾。
陶庄河神庙瞻礼
作者：弘历
朝代：清
体裁：五言律诗

春仲渡河日，瓣香敬祷申。何期即翼旦，显佑沐明神。南坝忽移北，无心自合唇。崇祠纪鸿贶，惟益励虔寅。
陶庄河神庙瞻礼六韵
作者：弘历
朝代：清
体裁：七言排律

大河南酾北陶庄，逼溜恒虞清灌黄。几度兴工工未就，一时赖佑佑诚长。改前果向新渠徙，善后还培旧坝障。用答神庥祠宇建，永祈民宥肆笾芗。瓣香此日申诚悃，峻碣多年志感庆。皇祖鸿谟幸因蒇，守诚惟励敬无遑。
陶庄河神庙瞻礼叠庚子诗韵
作者：弘历
朝代：清
体裁：七言排律

渎宗丁酉徙陶庄，清口从兹弗患黄。爰敬河干脩庙侐，永祈神佑福民长。更疏北岸防沙逼，仍葺南堤挑水障。是日斋心谒灵宇，光春额手肃清芗。合龙庚岁叨殊宥，复旧癸年荷笃庆。宣导无能频赖惠，曰虔曰悚两增遑。
陶成岁朝图
作者：弘历
朝代：清
体裁：七言绝句

支逢申酉酒浆多，垆火瓶花听演傩。岁美人和恒所愿，转思艰致叹如何。
陶成蓼花鸳鸯
作者：弘历
朝代：清
体裁：七言绝句

双依沙渚不相离，红蓼垂风秋仲时。小鸟栖招飞就者，别开生面妙如斯。
陶春室
作者：弘历
朝代：清
体裁：五言律诗

书斋清远尘，来驻仲之春。编简都依旧，柳桃已报新。因知化工妙，更切体元仁。蒐骑平原待，偶为底事频。
陶春室
作者：弘历
朝代：清
体裁：七言绝句

嫣红姹紫意方豪，静室盎然值此遭。欲问此前司化者，昌昌春色作何陶。
陶春室
作者：弘历
朝代：清
体裁：七言绝句

小春方过新春远，代谢谁能问大挠。一室漫言无长物，几多生意个中陶。
陶春室
作者：弘历
朝代：清
体裁：古风

春自昌室外，此室称陶春。春岂室所陶，题额涉躗云。而吾更思之，春室了难分。譬之方寸间，物我宁殊伦。推此胞与怀，春台共訚訚。是则陶之意，室共物我均。
陶春室
作者：弘历
朝代：清
体裁：五言绝句

春草绿侵阶，春禽入听谐。陶春自老屋，坐对始知佳。
陶春室
作者：弘历
朝代：清
体裁：五言律诗

逐处有书帏，馀閒适静依。窗明因坐久，题少以来稀。㿽祇薰红瘦，庭迟涨绿肥。甄陶春意始，犹胜赏芳菲。
隆兴寺五叠旧作韵
作者：弘历
朝代：清
体裁：古风

隆兴佛香之阁浃宙闻，我曾三叠七言以颂尊。丙午重来创成九字体，一尚非一讵有二法门。如是西天极乐道场界，阿弥陁佛相好庄严云。观音菩萨此佛大弟子，具佛妙观察智转法轮。三千大千今古无量劫，何处不现法相如高旻。而此恒山独称甚侥倖，千年梵刹顶礼趋纭纭。几经废堕复几经修举，不改者在谁增减毫分。向以五台瞻礼文殊返，顺途至此方当春暮辰。穹窿高阁大士之所住，可过而去弗礼申敬神。特用长言七字增两字，亦惟纪实以志往来身。兹则仍如前例以展谒，不料耄耋倏消瞬息云。然而堂堂卓立独尊者，弹指顷视万劫千秋尘。一身两臂及三十六臂，今成匠作昔乃成役军。木去铜存实合本身一，去岂诚去存则斯诚存。此番之颂亦复如是耳，岂因难见巧以幻为真。寺侧行馆朴斲实清洁，乘兴摛藻非儒非佛论。斯之谓新视向乃谓旧，岂知掷笔此作即成陈。途指定州将复叠苏句，一笑而已赓罢丙午春。
隆福寺行宫作
作者：弘历
朝代：清
体裁：五言律诗

为奉慈舆进，因教宿顿多。桥山知已近，别馆又经过。松种龙鳞作，帐支蜗舍罗。三年阔展谒，一夜问如何。
隆福寺行宫六景 其一 翠云山房
作者：弘历
朝代：清
体裁：七言律诗

底事名山无定容，夕阴朝晦变千峰。沾衣常带濛濛雨，作盖还依落落松。梦入楚王春一枕，诗成张尉酒千钟。谷神当令丰隆让，不信昌黎善说龙。
隆福寺行宫六景 其三 碧巘丹枫
作者：弘历
朝代：清
体裁：七言律诗

锦树经秋设色工，绝非画里碧兮红。顿教绚烂云霞上，却在寻常指顾中。爱听鸣禽声迥别，每看过鹿友相同。朝岚夕霭山容幻，妙悟随时景不穷。
隆福寺行宫六景 其二 翠微室
作者：弘历
朝代：清
体裁：七言律诗

岩腰卜筑绿云围，绝胜江楼坐翠微。视听之娱足以极，冲容而静于焉归。天倪道筦参元要，木疏禽经辨是非。疑有广成丹鼎迹，几回翘首眄林扉。
隆福寺行宫六景 其五 挹霞叫月
作者：弘历
朝代：清
体裁：七言律诗

横陈西岭据崇台，不设窗棂面面开。写雾出楹招便止，高山得月唤应来。聊因旷朗堪成伴，讵为淋漓共举杯。识得住行原一贯，幽情畅叙几徘徊。
隆福寺行宫六景 其六 翼然亭
作者：弘历
朝代：清
体裁：七言律诗

峰有飞来亭岂无，天然踞此不南图。藉松为幄阴偏秀，倚石成章兴迥殊。茶鼎烟飞云半野，棋枰声杂瀑千珠。寄言纵目搜吟客，莫认琅邪岩畔途。
隆福寺行宫六景 其四 天半舫
作者：弘历
朝代：清
体裁：七言律诗

虚舟何处不堪拿，云水由来总一家。兴到真教轻杜句，眼空直拟泛张槎。几群鸾鹤随吟管，四面芙蓉入绿纱。佳处会心原不远，高眠风月棹烟霞。
隆福寺行宫杏花
作者：弘历
朝代：清
体裁：五言律诗

门前一株杏，老干有新花。刚共东风至，又看午日斜。桃经御园谢，梅漫石湖誇。蓦尔和娇态，相逢亦自嘉。
隆长寺
作者：弘历
朝代：清
体裁：五言律诗

燕都四百载，梵宇数盈千。自不无颓废，岂能尽弃捐。间因为葺筑，亦以近街廛。重见金轮焕，成诗纪岁年。
随安堂此予昔日书室名也于凡精舍率以题额亦不忘旧之意云尔
作者：弘历
朝代：清
体裁：五言律诗

书室额随安，毋忘养德端。昔诚容膝易，今觉作君难。尺宅寰区蕴，万年磐石完。求斯不遑暇，逐景那寻欢。
随安室
作者：弘历
朝代：清
体裁：七言绝句

室曰随安岂易安，为君惟有识其难。愁因得雨方略释，又恐邻骄敢自宽。
随安室
作者：弘历
朝代：清
体裁：七言律诗

寓名随所遇而安，此日随安良独难。向祗谈经资餍饫，兹惟筹治戒盘桓。一民失所政应愧，必世后仁语未观。胜地云山昔游豫，瞠乎仰望意遑宽。
随安室
作者：弘历
朝代：清
体裁：古风

廿五前随安，读书乐群诚多欢。廿五后随安，敕几切已为君难。期八旬有五归政，仍是室也心应宽。一日未息肩，万几敢惮烦。随时随地励斯志，欲冀他年无事坐此恣盘桓。
随安室
作者：弘历
朝代：清
体裁：七言律诗

逐处随安作室名，顾名思义在躬行。给求养欲恒廑念，昔易今难每绻情。柳为风轻拂檐袅，草当春暮绕阶荣。坐来不易前番者，摛句欣于笔砚精。
随安室
作者：弘历
朝代：清
体裁：古风

随安室是旧书斋，佳处题檐数典皆。昔易今难言已屡，风移俗易动成乖。后仁必世期犹过，顺则惟民志未谐。壁勒前诗吟一再，不须人议自惭怀。
随安室
作者：弘历
朝代：清
体裁：五言律诗

随安旧书室，是处与题名。况昔栖迟地，如闻佔毕声。几曾德业进，空忆就将情。所愧宣尼语，三年曷有成。
随安室
作者：弘历
朝代：清
体裁：五言律诗

随所遇皆安，廓如志欲宽。当年原觉易，今日始知难。一已励宵旰，万民筹馑寒。泰然实艰致，敢惜寸心殚。
随安室
作者：弘历
朝代：清
体裁：七言律诗

题额何须屡易新，两言咀嚼意诚亲。旧名寓以随所遇，今志廑斯安在民。惟帝其难敢弗慎，知依乃逸体应仁。室如刮目云相待，却自惭为犹昔人。
随安室八韵
作者：弘历
朝代：清
体裁：五言排律

随遇得居安，养心左序端。检身若不及，容膝已为宽。志与青年异，题斯触处观。敢求一已逸，实觉万民难。为是勤宵旰，因之叶燠寒。祈年无间意，望雨或忘餐。骄否泰艰致，今非昔所欢。循名如责实，赩尔祗三叹。
随安室叠癸已旧作韵
作者：弘历
朝代：清
体裁：七言律诗

旧室阅时到似新，随安意趣反躬亲。几曾纯粹臻修已，惟是忧勤劳爱民。讵敢旰宵懈无逸，由来学问在求仁。长年祗愿人如昔，却恐翻为日退人。
随安室四咏 其一 安土
作者：弘历
朝代：清
体裁：五言律诗

处处随安室，都因安土成。筑基期永固，肯构乃恢宏。爱物易辞系，乐天礼义精。重居堪絜矩，藉亦验民情。
随安室四咏 其三 安琴
作者：弘历
朝代：清
体裁：五言律诗

攫醳虽弗解，琴床缀景安。短长量桐展，妥帖倚兰看。驺忌言堪绎，泉明趣可观。礼经著操缦，古道复应难。
随安室四咏 其二 安窗
作者：弘历
朝代：清
体裁：五言律诗

安窗向朱鸟，作牖亦青龙。春意阶前草，夏阴檐际松。月光淡秋宇，雪色积冬峰。揽景固无尽，辟明训独宗。
随安室四咏 其四 安仁
作者：弘历
朝代：清
体裁：五言律诗

固是随所遇，心安实在仁。昔惟胞与切，今更恫瘝亲。履泰还防否，绥丰亦有贫。于斯恒惕息，顺豫觉难臻。
随安室得句
作者：弘历
朝代：清
体裁：五言律诗

福海中蓬岛，早吟卌景观。于斯有别室，亦久号随安。望泽常如惄，稍沾敢即欢。昔年恒觉易，此日始知难。
随安室有会
作者：弘历
朝代：清
体裁：五言律诗

蓬岛内精舍，偶临旧作观。一般当望泽，五字识求安。徒惄朝昏度，那寻耳目欢。清秋景倍好，迩岁却逢难。
随安室有会
作者：弘历
朝代：清
体裁：五言律诗

重华昔所额，阅六十年中。到处题三字，惟时验一躬。安居造以道，随物会其通。更惬符名者，台湾兹定功。
随安室有警
作者：弘历
朝代：清
体裁：古风

昔日随安人，盖谓无不可。今日随安人，乃成逐处妥。昔为俭之媒，今近奢之夥。不逊及宁固，夫子明训我。循名益恧然，弗拟久而坐。
随笔
作者：弘历
朝代：清
体裁：七言绝句

一五一十系数衍，圣人学易我轮年。六旬期满应归政，仰沐天恩幸致然。
隔溪闻鹤声
作者：弘历
朝代：清
体裁：五言律诗

隔溪非迥绝，依约听翛然。必自孤松顶，或由诡石边。悠扬度云水，寥亮胜丝弦。如在蓬瀛上，闻声不见仙。
隔谷闻道士诵经戏题二绝句·其一
作者：弘历
朝代：清
体裁：七言绝句

鲸钟鼍鼓梵音流，知为肩舆隔谷游。出谷再过三两嶂，梵音钟鼓一齐休。
隔谷闻道士诵经戏题二绝句·其二
作者：弘历
朝代：清
体裁：七言绝句

宦者有缁亦有黄，官差优孟换衣裳。便真世上缁黄者，几个真非优孟场。
难易引
作者：弘历
朝代：清
体裁：古风

大难小易地戴天，始难成易坤终乾。一难众易君率臣，外难内易型家人。正难偏易守四边，主难宾易酒醴筵。白难黑易丝染然，走难飞易鸟鼠山。精难粗易徵心禅，行难言易九仞泉，守难创易郑公言。
难易言二首效韦应物体 其一 难言
作者：弘历
朝代：清
体裁：古风

一丝欲引千钧重，螳螂怒臂当车勇。百人作之衣一人，一人耕之十食奉。未若量材授职时，惟帝其难心惕悚。
难易言二首效韦应物体 其二 易言
作者：弘历
朝代：清
体裁：古风

下水行舟且顺风，降山就原兼得舆。庖丁解牛文惠侧，象罔得珠昆崙墟。未若唯言莫予违，失之甚易祸岂祛。
难易辞
作者：弘历
朝代：清
体裁：古风

以小制大易，黄腰啖虎心。以大制小难，雄狮惧虱侵。以柔克刚易，馀甘胜黄金。以刚克柔难，齿坏舌愔愔。以石投水易，浅言旋复深。以水投石难，白公空进箴。以黑染白易，墨子悲不禁。以白染黑难，枉尺而直寻。以已从人易，转圜古所钦。以人从已难，凛乎朽索临。
雁
作者：弘历
朝代：清
体裁：古风

冰泮信鸟知，头鹅翩已至。乘风翱云逵，和月宿沙际。将谓伤其群，礼称彼何事。习武亦大经，水围行且试。
雁
作者：弘历
朝代：清
体裁：七言绝句

南来早识吴江暖，北去先传太液春。肃肃横空清送响，笑他思发羡诗人。
雁
作者：弘历
朝代：清
体裁：七言律诗

去岁畿南人送雁，今年塞北雁迎人。因知此地寒常早，却比他秋景倍新。唳月有情惊客枕，冲烟无意恋霜津。衡阳故国三千里，底事劳劳来往频。
雁
作者：弘历
朝代：清
体裁：七言律诗

去年塞北逢南度，今岁畿南见北翔。清夜有时四五唱，遥天不系两三行。泛从新水才开冻，眠忆残芦尽陨霜。不许弯弓健儿射，当春生意正昌昌。
雁
作者：弘历
朝代：清
体裁：七言律诗

春寒因致雁来迟，行近江南始遇之。于异类中真有信，胜同尘者但随时。非蒐矰缴无须畏，于泽栖眠任所宜。恰似去年清苑路，目穷人字引遐思。
雁
作者：弘历
朝代：清
体裁：五言律诗

春归将及月，雁到恰乘时。旅景行行阅，化工物物知。北南曾底异，来往亦奚为。三策何尝读，灵通阳则随。
雁
作者：弘历
朝代：清
体裁：七言绝句

春溪曾见双双宿，秋宇重惊两两过。懒与写生传乐意，洞庭归去任烟波。
雁
作者：弘历
朝代：清
体裁：七言律诗

未见高飞太液池，却逢斜写碧天涯。爱成人字曾何谓，每曰传书讵有之。沙塞往来惟性适，水乡点缀得卿宜。嗷嗷设拟周诗咏，泽卤灾馀特切思。
雁
作者：弘历
朝代：清
体裁：七言律诗

灯窗向夕杪秋清，遥听征鸿三两鸣。春北秋南谁与约，霜寒月澹若为情。石渠画省无穷意，玉岫弦传第几声。怜汝稻粱随处觅，今年稍喜报西成。
雄县道中作
作者：弘历
朝代：清
体裁：七言律诗

迤南向暖更临水，麦垄多看芃长苗。晓幸云生旋云散，越殷时近惧时遥。蓬蓬莫作劳耳听，叆叆其浓伫意焦。或者登舟引雨至，舻开安福候明朝。
雅涵堂有会
作者：弘历
朝代：清
体裁：古风

山水带乎外，图书贮乎里。相映胥一雅，而堂涵于此。堂涵弗自言，在人识其美。雅者文之宗，文者道之旨。优游得真诠，玩愒失正理。
集古玉印百庋檀匣因作歌
作者：弘历
朝代：清
体裁：古风

禁中古印集所有，数得其百胥琼玖。鼻腹窠纽灿纷陈，覈之印谱皆合偶。小玺私章各具名，忠惟苏武传应首。吉语例以兆佳祥，言寿言昌各臻九。汇玉铜牙曾每为，兹之集玉同享帚。虽云好古芗文房，旅獒玩物或违否。
集张照书千文为春帖子词四十首·其一
作者：弘历
朝代：清
体裁：五言绝句

笃祜蒙天宠，慈宁色笑承。万年欣五福，松茂并川增。
集张照书千文为春帖子词四十首·其七
作者：弘历
朝代：清
体裁：五言绝句

阳养历终始，叶条辨闰桐。克绥形动植，两在发生中。
集张照书千文为春帖子词四十首·其三
作者：弘历
朝代：清
体裁：五言绝句

泰壹潜移律，玑衡木德新。近回云物吉，辽旷次灵辰。
集张照书千文为春帖子词四十首·其三十
作者：弘历
朝代：清
体裁：七言绝句

父母斯民惟尹宰，鸣琴带犊命驱驰。即因志恻公车困，也使棠阴布及时。
集张照书千文为春帖子词四十首·其三十一
作者：弘历
朝代：清
体裁：七言绝句

祇兄友弟庸愚务，薄税轻刑仁让扶。勉彼穑夫将纺妇，无羊雅化故犹殊。
集张照书千文为春帖子词四十首·其三十七
作者：弘历
朝代：清
体裁：七言绝句

象子南珍初职贡，驹儿西服旧腾骧。守盈每切昃亏惧，敢恃声名被四荒。
集张照书千文为春帖子词四十首·其三十三
作者：弘历
朝代：清
体裁：七言绝句

稷登黍实利殷阜，女饱男甘获孔嘉。俶造洪縻脩艺事，青皋土稼欲兴杷。
集张照书千文为春帖子词四十首·其三十九
作者：弘历
朝代：清
体裁：七言绝句

体当韩孟矢其音，壁府优游器业深。稽拜永言谁则嗣，勿陈赞誉乃忘箴。
集张照书千文为春帖子词四十首·其三十二
作者：弘历
朝代：清
体裁：七言绝句

赤县黄图郡邑环，帝京左顾海门安。经营弗厌特临幸，匪悦鲲池号大观。
集张照书千文为春帖子词四十首·其三十五
作者：弘历
朝代：清
体裁：七言绝句

巧力我尝闻执射，达坚洞的颇工之。莫谈释剑畏閒适，习武求劳圣训贻。
集张照书千文为春帖子词四十首·其三十八
作者：弘历
朝代：清
体裁：七言绝句

钓鱼剪綵逐华妍，晦指昆明竞落笺。可比侍臣都晋昼，鞠躬列坐听招弦。
集张照书千文为春帖子词四十首·其三十六
作者：弘历
朝代：清
体裁：七言绝句

凌结渊沈若鉴磨，飞床矫足羽林多。践空投迹好身手，戒逸寓兵孰此过。
集张照书千文为春帖子词四十首·其三十四
作者：弘历
朝代：清
体裁：七言绝句

济沛洛伊诸水宅，地卿策遣赖抽薪。塞河意陋宣房唱，遐想卑宫夏禹神。
集张照书千文为春帖子词四十首·其九
作者：弘历
朝代：清
体裁：五言绝句

藏富用家给，解推隐已饥。纳粮省维正，惠爱罔攸讥。
集张照书千文为春帖子词四十首·其二
作者：弘历
朝代：清
体裁：五言绝句

宿垣瞻玉烛，拱极朗丹霄。仙宴奉任辇，兰馨洁膳调。
集张照书千文为春帖子词四十首·其二十
作者：弘历
朝代：清
体裁：五言绝句

陶说对佳节，啸歌李杜传。徘徊催属藁，笙瑟会文筵。
集张照书千文为春帖子词四十首·其二十一
作者：弘历
朝代：清
体裁：七言绝句

冬归岁改贞元斡，相见乎离丙与丁。秉御东皇知默启，飘飖淑气郁楹庭。
集张照书千文为春帖子词四十首·其二十七
作者：弘历
朝代：清
体裁：七言绝句

八虞二虢周亲睦，右戚敦伦盛本根。似续宗盟绵宝牒，爵觞具迩敬随存。
集张照书千文为春帖子词四十首·其二十三
作者：弘历
朝代：清
体裁：七言绝句

魏阙冠裳慕义同，集鳞顿颡领羌戎。分行曲盖绛荷下，聆答烦渠鸟语通。
集张照书千文为春帖子词四十首·其二十九
作者：弘历
朝代：清
体裁：七言绝句

威霜暑雨必交施，泾渭难并絜矩兹。善恶既悬功罪别，直书史谨表微资。
集张照书千文为春帖子词四十首·其二十二
作者：弘历
朝代：清
体裁：七言绝句

翠衣星弁设朝常，白兽尊罗帐席张。陪隶雁群遵礼法，康居疏勒尽宾王。
集张照书千文为春帖子词四十首·其二十五
作者：弘历
朝代：清
体裁：七言绝句

鸡户字才更凤纸，劭农首取日称人。芥心菜甲盘餐美，饭食烹羔念虑真。
集张照书千文为春帖子词四十首·其二十八
作者：弘历
朝代：清
体裁：七言绝句

梧冈仕聚贤良劝，槐陛举操陟赏严。廊庙信桓缨组者，竭忠庶以效堂廉。
集张照书千文为春帖子词四十首·其二十六
作者：弘历
朝代：清
体裁：七言绝句

画楼纨绮城阿俯，魄月规圆夕映重。道路连轲倾眺处，璧匡火树驾翔龙。
集张照书千文为春帖子词四十首·其二十四
作者：弘历
朝代：清
体裁：七言绝句

璇帷钜典率千官，静景流曦散早寒。所庆逍遥宜百禄，烝黎恬豫有馀欢。
集张照书千文为春帖子词四十首·其五
作者：弘历
朝代：清
体裁：五言绝句

运自毂丸转，炜煌照世杯。荣基奄内外，俊乂致唐哉。
集张照书千文为春帖子词四十首·其八
作者：弘历
朝代：清
体裁：五言绝句

覆载感亭育，悚惶肆祀恭。摄升诚合漠，伏愿亩收钟。
集张照书千文为春帖子词四十首·其六
作者：弘历
朝代：清
体裁：五言绝句

夙夜主于学，敕几慎厥思。古汤铭浴垢，谦益作君师。
集张照书千文为春帖子词四十首·其十
作者：弘历
朝代：清
体裁：五言绝句

紫姑约谢祭，云要理机丝。翳舍等眠起，笋篮入市持。
集张照书千文为春帖子词四十首·其十一
作者：弘历
朝代：清
体裁：五言绝句

制缘昆岫出，尺寸审而精。定乐论金石，振仪奏九成。
集张照书千文为春帖子词四十首·其十七
作者：弘历
朝代：清
体裁：五言绝句

野性贱嵇阮，冥虚短老庄。抗怀寻漆简，曰助鼓吹肠。
集张照书千文为春帖子词四十首·其十三
作者：弘历
朝代：清
体裁：五言绝句

刻岩摩汉碣，禅岱耻秦碑。建绩易矜伐，问何假侈辞。
集张照书千文为春帖子词四十首·其十九
作者：弘历
朝代：清
体裁：五言绝句

束骸超巨索，跃据最高枝。耳目玩惊异，广场傍骇疑。
集张照书千文为春帖子词四十首·其十二
作者：弘历
朝代：清
体裁：五言绝句

藉甚赵充国，军田佐远猷。不毛皆熟饫，岂止实凉州。
集张照书千文为春帖子词四十首·其十五
作者：弘历
朝代：清
体裁：五言绝句

去糟恐累酒，息盗寡肥囊。淡退黜浮靡，弊輶往令详。
集张照书千文为春帖子词四十首·其十八
作者：弘历
朝代：清
体裁：五言绝句

积素密纷委，银沙溪谷横。谓耽驴背咏，貌得后凋情。
集张照书千文为春帖子词四十首·其十六
作者：弘历
朝代：清
体裁：五言绝句

草莽士途接，寂寥诮面墙。步颦殆杳邈，受读竟巾箱。
集张照书千文为春帖子词四十首·其十四
作者：弘历
朝代：清
体裁：五言绝句

量能钧引发，政立俗焉疲。岳牧位方伯，如伤贵察治。
集张照书千文为春帖子词四十首·其四
作者：弘历
朝代：清
体裁：五言绝句

旦晚澄晖曜，园姿满丽英。扇和光宇宙，长仰上阶平。
集张照书千文为春帖子词四十首·其四十
作者：弘历
朝代：清
体裁：七言绝句

墨妙来禽染笔为，非秋果亦露珠垂。履端且是封章少，温殿从容再写诗。
集张照春联字为春朝吉语得诗十七首·其一
作者：弘历
朝代：清
体裁：五言绝句

璿玑调化雨，嘉节法青阳。温树深移影，华开烛宝光。
集张照春联字为春朝吉语得诗十七首·其七
作者：弘历
朝代：清
体裁：五言绝句

亭映三霄瑞，林飘四面香。春图挥一气，大地与风光。
集张照春联字为春朝吉语得诗十七首·其三
作者：弘历
朝代：清
体裁：五言绝句

太平开万象，草为带氤氲。御景书蓂荚，三花作晓云。
集张照春联字为春朝吉语得诗十七首·其九
作者：弘历
朝代：清
体裁：五言绝句

松云清栋牖，书契藻嫏嬛。四政和于烛，祥风鳷鹊闲。
集张照春联字为春朝吉语得诗十七首·其二
作者：弘历
朝代：清
体裁：五言绝句

花丽明光殿，春多昼霭萦。炉香升叆叇，仁寿祝华苹。
集张照春联字为春朝吉语得诗十七首·其五
作者：弘历
朝代：清
体裁：五言绝句

政成丰屡泰，近日物皆新。雨露天方永，腾欢遍兆人。
集张照春联字为春朝吉语得诗十七首·其八
作者：弘历
朝代：清
体裁：五言绝句

钥扶五云鹤，画镂四楣银。泉曲鸢鱼想，悠然濠濮春。
集张照春联字为春朝吉语得诗十七首·其六
作者：弘历
朝代：清
体裁：五言绝句

惬心看宝字，解愠以薰弦。万物咸时若，风开美景天。
集张照春联字为春朝吉语得诗十七首·其十
作者：弘历
朝代：清
体裁：五言绝句

为图焕龙马，齐七合玑璇。甘玉时风雨，遥看珠璧连。
集张照春联字为春朝吉语得诗十七首·其十一
作者：弘历
朝代：清
体裁：五言绝句

珠扉春洞达，青琐日和嘉。烟暖风徐动，梅舒玉槛花。
集张照春联字为春朝吉语得诗十七首·其十七
作者：弘历
朝代：清
体裁：七言绝句

碧枝琼蕊丽天阊，日近金铺霭瑞光。仗外祝山仍五玉，殿头谐祉鬯三阳。
集张照春联字为春朝吉语得诗十七首·其十三
作者：弘历
朝代：清
体裁：七言绝句

三阶清宴在平章，华日和风带景光。文焕天成无不服，玉芝圃长凤衔翔。
集张照春联字为春朝吉语得诗十七首·其十二
作者：弘历
朝代：清
体裁：五言绝句

恩与仁风拂，心当丽日明。洪长凝宝位，巍焕万方清。
集张照春联字为春朝吉语得诗十七首·其十五
作者：弘历
朝代：清
体裁：七言绝句

滴壶玉漏永瑶池，紫界云天昼日迟。鸾鸟交和辉宝树，恒春喜共协仁慈。
集张照春联字为春朝吉语得诗十七首·其十六
作者：弘历
朝代：清
体裁：七言绝句

九衢丝柳乍摇风，城雪轻寒旦日融。綵燕转帘频语久，祥英照地见枝红。
集张照春联字为春朝吉语得诗十七首·其十四
作者：弘历
朝代：清
体裁：七言绝句

九天图画太灵为，桐乳成林草细垂。铺户巍然盛金璧，寄心静赏物情怡。
集张照春联字为春朝吉语得诗十七首·其四
作者：弘历
朝代：清
体裁：五言绝句

参三奉光大，植万美宁清。六位符中正，欢同百福成。
集晋陶渊明归去来辞字即效其体
作者：弘历
朝代：清
体裁：古风

良辰春将及，万物欣得时。吾生亦几何，遑遑欲安之。巾车晨出游，去留不自期。丘壑聊流憩，琴书心独怡。壶觞羡有酒，亲戚相问遗。扶老而携幼，东畴命耘耔。无心云出岫，知还鸟倦飞。寄傲天宇内，行乐复奚疑。
集汉玉印复得十六制匣藏之并题以句
作者：弘历
朝代：清
体裁：五言律诗

古色焕斓斑，炎刘俊可攀。吉人看茹汇，尚友伴几閒。纽检符分寸，春秋阅往还。如因问名氏，应在顾厨间。
集石鼓所有文成十章制鼓重刻
作者：弘历
朝代：清
体裁：四言诗

�车既工，�马既同。�车既好，�马既�。君子员员，邋邋其斿。麀�速速，君子之求。（一章）廓猷�道，允□隹�。天子谓公，�我其㠯□蕳。�陈众除，□具驾驱�。□其亚帅，�弓其射。（二章）亚车趍趍，□车䢱䢱。左骖骜骜，右骖��。其斿��，其�幡幡。君子其来，��鸣銮。（三章）驱车趩趩，敕马䟏䟏。��盩原，隮�大□。彤矢□□，�弓��，其斿��。君子其来。（四章）遄来騝騝，寺余世里。余射�于兹，六辔写止。出勿�微□，或以时雨。原湿阴阳，霝帛华�，天子之所。（五章）其渊殹孔深，帛淖��。滔丞沔沔，澫之一方。其鱼不识，丞丞隹鱮。����，又极又罟。（六章）其�又多，□为棕□。棫朴杨柳，及桑既氐既柞。如�如箬，及�及硕。禽翰�宫，以寺而乍。（七章）其原孔庶，兽�宁处。麋豕�蜀，麀�雉兔。□□其旲，��其虎。左骖马执之，大黄弓射之。（八章）即鹿又奔，搏麀又真。鲜�时�，异�是申。如天之□，秀□员乍。□□��，即以写乐。（九章）��既射，�马载止。用贤孔庶，康康敕�。田车既安，日隹丙申。用各为章，害不永宁。（十章）
集虚室
作者：弘历
朝代：清
体裁：古风

山高邻太虚，上有集虚室。是虚遍大千，集之用何术。室以弗言荅，无过曰静谧。不知有所受，矧其觉所出。蒙庄尚饶舌，乃谓寥天一。
集远堂
作者：弘历
朝代：清
体裁：七言绝句

三架山堂窗纳虚，林光峰色展屏如。寸田设论扩充处，集远之言味有馀。
集远堂
作者：弘历
朝代：清
体裁：古风

假山虽无数寻高，因高结宇堪纵望。近则水田远西山，远犹如近近益畅。集之岂必在于众，聚少成众得佳状。即景已然何况人，曾闻蜀有名丞相。
集远堂
作者：弘历
朝代：清
体裁：七言绝句

山堂虚牖向西披，近渚遥峰各献奇。蓦忆集思武侯语，可因远即忽遗之。
集远堂
作者：弘历
朝代：清
体裁：七言绝句

岩上书堂敞碧疏，远山近水纳无馀。一时遇目得清会，集远由来在集虚。
集远堂口号
作者：弘历
朝代：清
体裁：七言绝句

堂颜集远因揽景，集远无过百里边。我所思逾几百倍，官军正在剿金川。
集远堂自箴
作者：弘历
朝代：清
体裁：古风

书堂开向远，远景莫不集。虽均目所延，实乃心以入。然我有别会，游览匪斯急。堂经数十年，不少远功立。偶值军务筹，坐此恒忧悒。绝域幸皆归，我武覃应戢。设仍不知足，长此安穷给。
雉将雏
作者：弘历
朝代：清
体裁：古风

行行麦垄边，见一雉将雏。雏儿才长成，哑哑学母呼。翅软未解飞，嘴嫩未能食。饮啄与游翔，皆赖顾复力。儿兮依其母，母子爱其儿。一朝羽翼全，那料南北飞。有童持长竿，捕雏何遽遽。老雉虽善飞，绕匝不忍去。雏儿颇有智，藏伏荆棘间。棘密难探取，顽童怅空还。须臾童去远，老雉还来视。母子得全活，鼓翼心倍喜。尔童一何忍，尔雉一何慈。孰谓天良心，人禽乃倒之。观物可会心，抚古常自镜。今朝忽见此，大愧中牟令。
雉将雏
作者：弘历
朝代：清

行行麦陇边，见一雉将雏。雏儿才长成，哑哑学母呼。翅软未解飞，嘴嫩未能食。饮啄与游翔，皆赖顾复力。儿兮依其母，母乎爱其儿。一朝羽翼全，那料南北飞。有童持长竿，捕雏何遽遽。老雉虽善飞，绕匝不忍去。雏儿颇有智，藏伏荆棘间。棘密难探取，儿童怅空还。须臾童去远，老雉还来视。母子得全活，鼓翼心倍喜。尔童一何忍，尔雉一何慈。孰谓天良心，人禽乃倒之。观物可会心，抚古常自镜。今朝忽见此，大愧中牟令。
雉将雏·其一
作者：弘历
朝代：清

行行麦陇边，见一雉将雏。雏儿才长成，哑哑学母呼。
雉将雏·其七
作者：弘历
朝代：清

尔童一何忍，尔雉一何慈。孰谓天良心，人禽乃倒之。
雉将雏·其三
作者：弘历
朝代：清

儿兮依其母，母乎爱其儿。一朝羽翼全，那料南北飞。
雉将雏·其二
作者：弘历
朝代：清

翅软未解飞，嘴嫩未能食。饮啄与游翔，皆赖顾复力。
雉将雏·其五
作者：弘历
朝代：清

雏儿颇有智，藏伏荆棘间。棘密难探取，儿童怅空还。
雉将雏·其八
作者：弘历
朝代：清

观物可会心，抚古常自镜。今朝忽见此，大愧中牟令。
雉将雏·其六
作者：弘历
朝代：清

须臾童去远，老雉还来视。母子得全活，鼓翼心倍喜。
雉将雏·其四
作者：弘历
朝代：清

有童持长竿，捕雏何遽遽。老雉虽善飞，绕匝不忍去。
雉朝飞
作者：弘历
朝代：清
体裁：古风

通闰候迟矧塞寒，仲夏雉朝飞塞山。据冈雊侣辉藻翰，气满不惜绣颈断。失者索莫得者閒，扬翼决起青云间。楚国路人，或欺为凤。赐金十倍，怜其意重。如是郭隗，得亦何用。
雍和宫瞻礼
作者：弘历
朝代：清
体裁：五言律诗

首岁跃龙邸，年年礼必行。故宫开詄荡，净域本光明。书室聊成憩，经编无暇横。来瞻值人日，吾亦念初生。
雍和宫瞻礼
作者：弘历
朝代：清
体裁：七言律诗

龙池庆邸鹿王筵，福佑三千与大千。新岁自天霏玉叶，延禧特地礼金田。无迁便是法云住，每至常瞻圣日悬。綵胜华镫依旧缀，黯然为忆卌年前。
雍和宫瞻礼作
作者：弘历
朝代：清
体裁：七言律诗

仲月东坛举祀亲，礼成顺至跃龙津。别兹回忆垂髫岁，何此忽为华发人。昨暮今朝真逝水，经筵祭社又将旬。书斋片刻旋言去，因欲询安谒畅春。
雍和宫瞻礼作
作者：弘历
朝代：清
体裁：五言律诗

俶岁迓禧骈，撰良礼梵筵。维新宣象教，依旧跃龙渊。七十兹开一，今时忆昔年。馀寒融积雪，万井霭祥烟。
雍和宫瞻礼作
作者：弘历
朝代：清
体裁：五言律诗

灵坛将事罢，取便至兴宫。昔以跃龙著，今惟演象崇。闻诗嗟莫得，存泽抚犹同。百念纷吾感，那能契本空。
雏凤行
作者：弘历
朝代：清
体裁：古风

丹穴之山百尺梧，仁禽双双相提扶。喣妪顾复育其雏，凰抱雏去凤或孤。天枢协祥重和鸣，九苞嶷嶷符德生。阿阁灌树云成卿，一悲一喜难为情。
雕挟兔
作者：弘历
朝代：清
体裁：古风

古玉雕挟兔，不知几干年。鸷刚奋嘴爪，毚弱惊伏跧。摩挲定谁氏，痕迹泯雕镌。林甫后于斯，胡乃肖居然。
雨
作者：弘历
朝代：清
体裁：五言律诗

一夜云聚散，凌晨霖雨濛。势长疏密间，铺广近遥同。炎却昨来暑，爽生林下风。晚晴尤恰当，斜日远山红。
雨
作者：弘历
朝代：清
体裁：五言律诗

一夜喜晴月，五更山吐云。固知热所致，其奈雨偏闻。那觉溟濛好，惟希叆叇分。石梁纵坦治，无乃大安勤。
雨
作者：弘历
朝代：清
体裁：七言律诗

一夜风声枕上吹，情知无雨雨其宜。讵期霢霂银筠织，正喜菁葱玉黍滋。稠叠天恩欣越惧，循环民计度还思。夏云卓午晴尤好，麦穗千畴晒粒时。
雨
作者：弘历
朝代：清
体裁：七言律诗

七日途间总遇晴，欢娱仆役利行程。固因收麦宜旸喜，颇为新禾望雨萦。连夜达晨兹渥霈，高原下隰遍滋荣。已沾便冀以时霁，我亦同人无定情。
雨
作者：弘历
朝代：清
体裁：七言绝句

三寸秋霖秧麦滋，快晴无泞众欣时。似兹奚不舒眉皱，望捷仍徯邮信驰。
雨
作者：弘历
朝代：清
体裁：古风

三春惠欲虚，一犁泽希渥。回首忆前兹，唶哉欠普足。秋麦秀未实，春麦苗未秀。向拟充口腴，今切燃眉救。麦歉北方常，去岁乃幸然。所忧在禾黍，多未遍种田。昼畏赤日炎，夜望列星灿。更值筹遐边，殷忧度明旦。簇云亦已升，终风又阻�。踟蹰心弗宁，徘徊伫阶序。风声让云势，雷雨忽解作。入夕霏溟濛，未敢云何若。霶霈为廉纤，其力复渐微。宵衣亦就枕，无眠以吁唏。数漏达五更，凌晨风又起。慰不抵予愁，反侧问无已。云恐风送去，亦赖风送来。须臾更大沛，优零辰已牌。兴锄利秋稼，登盘报夏收。夏至迟廿日，探节舒眉头。即晴亦云可，再雨斯益善。霁烟散午曦，惜意仍展转。人苦不知足，于得谁厌多。自我尚如此，何能怪其他。
雨
作者：弘历
朝代：清
体裁：五言律诗

上浣之三雨，逮今廿日馀。节逢阴即霁，心幸恐旋舒。兹以诸仪蒇，却看佳澍徐。悠扬润二寸，秋麦喜兴锄。
雨
作者：弘历
朝代：清
体裁：七言律诗

不惟过二且过三，霁后暑霖值普覃。弗骤弗徐飘妥贴，曰高曰下霈沈酣。允臻渥矣愿其止，慢致多哉此正甘。既庆仍虞或过尔，一心无定惕难堪。
雨
作者：弘历
朝代：清
体裁：五言律诗

不雨刚三日，为霖喜一时。既优还既渥，无骤亦无迟。洼阪潦胥积，丛林露夥垂。南瞻却萦念，可普霈京师。
雨
作者：弘历
朝代：清
体裁：七言律诗

两日密云雨若悬，情知欲霈意茫然。优添泽亦宁非庆，为近霉因虑作绵。经事多翻成畏事，旧年辙恐蹈今年。中宵索放晴斯好，麦定收还利大田。
雨
作者：弘历
朝代：清
体裁：五言律诗

临秋清暇好，作雨塞山灵。著树湔红绿，霏空幻色形。适当停跸际，便可倚窗听。两两沙禽度，冲烟落远汀。
雨
作者：弘历
朝代：清
体裁：古风

久晴忧不雨，既雨愁顿晴。昧爽风雨作，慰惧还交并。欹枕那能眠，披衣步中庭。须臾风让云，震雷虩虩鸣。蹄涔已稍积，檐注旋如倾。虫虫气乍解，每每原可耕。犹祝远近沾，伫待封事呈。我尝嗤世人，率多望蜀情。当局转自蹈，徘徊空倚楹。
雨
作者：弘历
朝代：清
体裁：七言律诗

九秋之杪仍逢雨，暖律应知今岁长。急阵倾盆非决骤，濯枝润叶恣揄扬。翻来新土益滋泽，种得宿麰正渥秧。慰以捲帘凭飒景，拈毫摛句岂妨凉。
雨
作者：弘历
朝代：清
体裁：七言绝句

云容两日密铺空，晓雾旋霏细雨濛。故识江南此易致，却思移泽遍齐东。
雨
作者：弘历
朝代：清
体裁：五言排律

云容舒复卷，雨势疾还徐。诸疠全驱彼，一心真沃予。更无秦越处，那有玉珠如。金帝穰堪卜，炎官赫已袪。优沾方幸继，警惕敢忘初。南望频萦虑，维扬可逮诸。
雨
作者：弘历
朝代：清
体裁：古风

云容迩日浓，起予希泽意。春膏实润渥，望蜀谁能置。昨从千亩回，午晴惜且惴。夜半闻复阴，将晓遂大霈。濯枝更润叶，三寸馀沾暨。或云利麦田，或云滋耤地。我惟感鸿恩，尔漫颂上瑞。并慰不敢言，慰即虞心肆。
雨
作者：弘历
朝代：清
体裁：七言律诗

云布崇朝雨意含，罢围飞霔遂沈酣。望峰翠讶叠藏几，斸土润欣寸过三。诗句似吟许氏阁，画情恰展米家岚。由来草地无不可，农圃因之忆迤南。
雨
作者：弘历
朝代：清
体裁：五言律诗

五日移风候，满庭发土香。又湔平午热，已报入宵凉。云阵铺空密，田农引思长。麦非收割际，彻夜审何妨。
雨
作者：弘历
朝代：清
体裁：古风

五更雷声送雨来，倒峡翻江立奔赴。枕上已自峭凉生，窗外犹闻众响布。金石无过各执一，此是八音克谐处。黍高稻下想遍沾，新种苗当长益助。傍晓快晴值御门，朝臣更无湿衣虑。
雨
作者：弘历
朝代：清
体裁：五言律诗

五朝逢阵雨，昨日间晴曛。特诣灵泉请，吁恩涸壤勤。傍申才细霔，入酉遂收云。一感一为愧，诚不知所云。
雨
作者：弘历
朝代：清
体裁：五言律诗

五鼓闻云布，甘膏落䁱晨。恰欣符十日，难得是中春。禾黍胥堪种，北南祝普均。农佳恐意满，虔惕励谆谆。
雨
作者：弘历
朝代：清
体裁：七言律诗

今年北省率膏沾，畿辅亦频称泽渐。独是近京三寸阙，每教返已百忧添。忽逢雨落天恩霈，还可麦收农谚占。去岁较量犹厚幸，满招损戒敢心恬。
雨
作者：弘历
朝代：清
体裁：七言绝句

今年总未逢霖雨，是日淊淊势觉长。始遇情知不为害，求全又致意徬徨。
雨
作者：弘历
朝代：清
体裁：古风

今年春泽优，麦肥耕不误。昨近恒作风，踟躇廑忧虑。田功原可待，何必苦欲速。拟以此自宽，切切怀转遽。譬之既得者，患失乃更笃。观过可知仁，吾过人其恕。朝来布密云，卓午霏甘㴻。冥濛势方绵，淅沥声已注。润砌土含香，洒栏花沐雾。所乐不存焉，心宽为农务。青郊雨知时，频岁幸两遇。何修而致兹，戒满弥怀惧。
雨
作者：弘历
朝代：清
体裁：古风

今年春雨佳，二麦芃青穟。下稻暨高黍，次第种已穊。入夏乃逾旬，望雨恰廑意。欲速纵所戒，先忧颇难置。十四年此心，始终无或易。夜来雷雨作，时止时而细。诘旦始沛然，根荄润胥逮。来牟固有秋，百谷畅生遂。洗兵天意谐，息事人心契。自顾德诚凉，讵致诸祥萃。永奉四字训，时康敢自恣。
雨
作者：弘历
朝代：清
体裁：五言律诗

今日三庚饯，明朝七月临。逮旬不妨雨，将朔恐为霖。以此切思霁，无聊屡视阴。晚来云散尽，慰矣倍生钦。
雨
作者：弘历
朝代：清
体裁：古风

今日雨二寸，前朝一寸馀。虽未致深透，继润欣泽濡。略惜欠优渥，不知足惟予。云势率南去，膏澍应随诸。或者齐与豫，甘霖被霈乎。伫望佳音报，问驿心殷如。
雨
作者：弘历
朝代：清
体裁：五言律诗

伏天三日雨，无碍十朝期。云自西南起，澍随雷电驰。瀑声赴檐落，潦水涨阶弥。陡缱口以内，达京可若斯。
雨
作者：弘历
朝代：清
体裁：七言律诗

优雨刚欣四寸滋，五朝复先一旬期。徐霏急霔相继续，高岭低川概拂披。曲涧合流千派水，乔林全润十围枝。沃心岂不同民庆，恐涉骄盈励敬寅。
雨
作者：弘历
朝代：清
体裁：七言律诗

低野繁云傍晚浓，为霖疏密复舂容。清尘解热颇宜旅，饱麦滋禾实利农。北地希逢慰心切，南江遥望寄怀重。又因盻霁歌渐石，人欲奚能天尽从。
雨
作者：弘历
朝代：清
体裁：七言律诗

作势云容密复疏，盼晨问夜越愁予。谁知傍晚优霖骤，竟致通宵细霔徐。五日为期真弗爽，一犁不止觉犹馀。麦仍望穫黍禾蔚，惟是惕如胜慰如。
雨
作者：弘历
朝代：清
体裁：七言律诗

侵晓云容积渐多，遂霏嘉霔势骈罗。洒空已历三时久，斸地知沾四寸过。结穗正欣宜陇麦，茁秧真复利塍禾。甫才望泽沐优泽，自问钦承应若何。
雨
作者：弘历
朝代：清
体裁：五言律诗

侵晓同云布，逮辰密雪飞。气暄为雨落，泽润值冬稀。夜尚霏浓澍，晨才放霁晖。优恩真罕遇，益励敕惟几。
雨
作者：弘历
朝代：清
体裁：七言律诗

侵晓四山荟蔚皆，辰过风雨遂湝湝。濯枝润叶非雄放，苗菜秀荞正渥谐。且罢乘舆入深樾，恰宜点笔坐虚斋。解灾洒道真称吉，适可还应止更佳。
雨
作者：弘历
朝代：清
体裁：五言律诗

侵晓布浓云，逮申丝雨棼。远祈钦鉴格，近泽沐殷勤。土润不计寸，蚓盘欲作群。晚来渐开霁，烜麦亦堪欣。
雨
作者：弘历
朝代：清
体裁：七言律诗

信有灵徵为洗车，襄云只虑散风馀。稍蠲隆蕴仍依尔，未致优沾益惕予。沛势注眸看欲倦，响声属耳听成虚。殷雷幸薄黄昏作，入夜甘膏待渥如。
雨
作者：弘历
朝代：清
体裁：五言律诗

候暖因逢闰，濛濛散雨丝。洗兵真是喜，布泽可称时。膏遍南东亩，波添鱼藻池。今年春事早，举趾恰相宜。
雨
作者：弘历
朝代：清
体裁：五言律诗

傍午云浓布，如烟雨细倾。积墀已有水，润物信无声。淅淅疏还密，容容暗复明。天恩稠叠霈，益凛奉盈情。
雨
作者：弘历
朝代：清
体裁：五言律诗

傍晚甘膏霈，檐牙滴溜频。润来不计寸，数去正依旬。幸矣过所望，庆哉惕更谆。乘时种已遍，出土渥苗新。
雨
作者：弘历
朝代：清
体裁：七言律诗

傍曙浓云四宇生，讶闻西北作雷鸣。雭�阶际才看点，霶�檐前忽听声。继润欣新黍发茁，增膏惜旧麦蔫茎。斯言复类不知足，责已犹深意敢平。
雨
作者：弘历
朝代：清
体裁：五言律诗

入夕听倾盆，无眠静倚轩。恰才心地沃，不厌耳根喧。农喜今回岁，人言早涤暄。畹兰与汀芷，得意总温黁。
雨
作者：弘历
朝代：清
体裁：五言律诗

入夜霏春雨，声闻武帐稠。不徐仍不疾，如断复如悠。才种禾兮黍，深滋麦与麰。那能无后乐，宁可弗先忧。
雨
作者：弘历
朝代：清
体裁：五言排律

入晚兴云密，中宵落雨甘。启行犹霔细，沿路或时酣。濯麦陇烟接，拂花村霭含。有欣共民庆，无暇问程覃。驻辇澍逾午，润庭寸过三。尺盈应更美，于泽岂辞贪。
雨
作者：弘历
朝代：清
体裁：七言律诗

六月原当大雨行，时零分寸不臻成。此番五占风之候，却是三先日以庚。继润驱炎真足快，高沟低浍信皆盈。优膏定已沾关外，益缱佳音报帝京。
雨
作者：弘历
朝代：清
体裁：古风

关外夏雨少，山田早忧旱。遣祈即沾泽，稍救嘉种晚。谷中绿回苏，黄萎惟山坂。迩来历历看，歉状嗟盈眼。晚荞及秋菜，皆可济餐饭。既苏复待滋，为之愁展转。夜雨听枕上，声细意不满。陵晨岩云重，作势续复断。蓄极乃大霈，一洗馀威暵。随处为祈年，讵止恣游衍。
雨
作者：弘历
朝代：清
体裁：古风

冈坂甫觉乾，炎蒸近颇遽。常年望晴际，转为望雨处。四山蔚垂云，倏忽飞嘉澍。倾倒复悠扬，瀰漫亟布濩。须臾檐瓦间，纷落如瀑布。既以湔溽暑，亦更利农务。旋霁飒爽凉，两得欣一遇。
雨
作者：弘历
朝代：清
体裁：七言律诗

刚喜京中沾四寸，却愁塞外隔三朝。讶同俗谚心诚急，切感神庥泽赐饶。云布西南霔霶霈，雨连高下势飘萧。立时深透驱炎暑，弥励冰兢戒满骄。
雨
作者：弘历
朝代：清
体裁：七言律诗

刚觉山田土略乾，族云空宇忽丛攒。徐飞暴洒遂间作，急管繁弦欲拟难。檐已落泉胜观瀑，墀旋聚潦讶生澜。既沾卓午朗开霁，林下犹垂露点漙。
雨
作者：弘历
朝代：清
体裁：七言律诗

刚觉山田微待泽，大云过午雨棼丝。无声入夜有声继，润物及时普物滋。听彻五更眠不忍，思周千里慰应知。晓来顿异昨朝景，涤尽炎敲峭爽披。
雨
作者：弘历
朝代：清
体裁：七言律诗

刚觉炎风近日偏，晚凉送雨竟宵连。天公曲意随人意，农事今年庶有年。频听檐声疏复密，每沾膏泽惕逾乾。为欣麦秀禾滋候，欹枕何妨镇不眠。
雨
作者：弘历
朝代：清
体裁：五言律诗

刚觉诗题少，山灵送雨霏。应缘留宿宿，便与驻騑騑。罨牖峰无滓，迎阶菊有馡。晴开云巘迥，画境是耶非。
雨
作者：弘历
朝代：清
体裁：古风

初伏惧作霖，翼日犹愿霁。既而喜晴过，炎嚣酷如炽。傍午西南云，入申霶霈至。虽无一犁透，却符五日瑞。农功行旅人，两欣同遂意。阁本适递来，庶政慎筹义。
雨
作者：弘历
朝代：清
体裁：七言律诗

初谓花朝节虚度，晓来却喜雨称时。优沾恰接三寸润，数节正符十日期。渗漉非徐亦非疾，飘萧宜画更宜诗。今春甘泽频叨幸，望捷偏仍缱远思。
雨
作者：弘历
朝代：清
体裁：古风

初闻远雷殷，漫空忽云布。遥峰失青翠，亭午如日暮。云阵何喧豗，万马空中度。乍疑倾吕梁，瀑溅香炉树。列缺驱雨工，矫首正凭怒。淋漓玉珠迸，摩醯难知数。含润蚓出泥，避湿芦藏鹭。昨欣甘泽零，今复沛膏澍。望岁稍解愁，抚已弥增惧。
雨
作者：弘历
朝代：清
体裁：古风

前晚云色黄，踊虑风霾复。须臾澄淟涊，黑云聚成族。昨晚霏细丝，彻夜时霢霂。今晨乃大作，檐齿落银竹。额庆有是哉，麦收庶可卜。理事来百寮，同欣匪我独。
雨
作者：弘历
朝代：清
体裁：古风

前朝好雨刚新霁，有渰萋萋优渥继。近畿今岁胜常年，额手休和感天赐。保阳一带麦亦佳，迩闻颇有待雨意。阵云顷望迤南浓，满蕲霢霂公田被。饼饵千家庶可期，黍高稻下苏新翠。静对濛濛纵慰欣，卜度彼地增忧思。一夫不获时予辜，数郡民瘼夫岂啻。
雨
作者：弘历
朝代：清
体裁：七言律诗

前朝好雨虞微少，今日优霖庆渥沾。愁是分当欣亦实，时惟所遇命难兼。肯教伤子萦深抱，且励安民乐引恬。那更閒心惜春去，绿皋水足看秧添。
雨
作者：弘历
朝代：清
体裁：七言律诗

前朝挥霍为霶霈，今日悠扬作霔霖。一弛一张合天道，忽疏忽密入田深。时行泽济夏司火，气盛冀分秋令金。耄岁无他惠民术，为祈年较量惟钦。
雨
作者：弘历
朝代：清
体裁：五言律诗

前朝虽小雨，半月已佳晴。优霔欣兹霈，晚田滋彼萌。作停卓午过，飒沓嫩凉生。适可宜云止，斯之每系情。
雨
作者：弘历
朝代：清
体裁：七言律诗

剧热刚增盼雨意，宵来檐注落前楹。及私惟愿周千里，不寐何妨彻五更。遥拟疾徐隔窗势，爱听飒沓滴梧声。目前农兆诚多幸，此后悠哉望岁情。
雨
作者：弘历
朝代：清
体裁：五言律诗

勤政畴咨罢，族云挟雨来。继膏欣一再，泽物协恢台。砌镜立呈朗，檐琴不厌豗。自思奚遇此，益勖日钦哉。
雨
作者：弘历
朝代：清
体裁：七言律诗

北方春末夏初时，强半愁旸盼雨迟。独喜今年飞絮候，似逢南国熟梅期。度川乍惜青山失，霏陇偏欣绿麦滋。却为多人跋泥淖，眼前真境绘苏诗。
雨
作者：弘历
朝代：清
体裁：古风

北至过三庚，数来值初伏。初伏雨而晴，农祥欣可卜。前日歌既优，今日歌既渥。更喜傍午晴，禾黍宜时暴。似此祝月馀，西成几大熟。心几傥能不，祈年益虔肃。
雨
作者：弘历
朝代：清
体裁：五言律诗

十日喜宜旸，依旬雨报祥。山田利晚稼，畿路洁康庄。润土将二寸，归云别七襄。诗篇翻昨岁，叨幸敬无遑。
雨
作者：弘历
朝代：清
体裁：七言律诗

十日常期今乃五，暮春艰遇讵称霖。夜而继昼诚优泽，慰以为虞敢放心。细霔密霏潦庭积，下垂上接溜檐斟。吟成长律仍自戒，词或邻誇合益钦。
雨
作者：弘历
朝代：清
体裁：七言律诗

十日晴和略廑念，油云忽落雨丝稠。恰宜佳节过寒食，况是川涂驻綵舟。不疾不徐利麰麦，既优既渥润田畴。一端更有怡神者，明日应临烟雨楼。
雨
作者：弘历
朝代：清
体裁：五言律诗

十雨已过倍，甘霖正及兹。麦麰收甫定，禾黍发廑资。潇洒解人暵，深沈拂物滋。两忧消一半，凯奏独殷思。
雨
作者：弘历
朝代：清
体裁：古风

午热不可当，蒸云西南来。时聚时复散，踟蹰难置怀。已而渐霃□，隐隐闻轻雷。轻而徐以重，砰磕风继催。暵气倏驱尽，优膏霈无涯。细霔随雄䨚，矗洒还横排。如是至四更，高低四寸皆。晓晴凉爽生，风日清和谐。旱解万物苏，登楼名副哉。岂弗慰方寸，继沾当益佳。
雨
作者：弘历
朝代：清
体裁：五言律诗

午热今朝剧，西南云阵来。细丝方势作，急点倏飞催。积潦祗顷尔，驱炎实快哉。优沾欣遂霁，夕照擘霞开。
雨
作者：弘历
朝代：清
体裁：五言律诗

午热蒸为雨，暑时易作霖。虬壶声乍夺，鸳瓦响雄斟。波看墄平积，爽欣枕簟侵。洪湖流壮否，漕务缱遐心。
雨
作者：弘历
朝代：清
体裁：五言律诗

午热蒸山雨，飞空顷刻来。因风寒淰淰，拂树白皑皑。鹿向乔林避，鱼冲叠浪猜。在东虹莫指，斜照乱云开。
雨
作者：弘历
朝代：清
体裁：七言律诗

午热蒸成凑雨云，秋期五日不为勤。半宵粉絮才方密，清晓烟丝遂以棼。响滴蚌珠丛树叶，色藏螺黛远山纹。既沾终觉宜旸好，当昼千峰敛雾氛。
雨
作者：弘历
朝代：清
体裁：五言律诗

午过炎增剧，知将酿雨来。四山密云起，数阵急雷催。倒谷倾盆霔，横飞竖洒豗。为时惜不久，二寸报沾哉。
雨
作者：弘历
朝代：清
体裁：古风

半夜作狂风，怅然无雨望。风乃挟雨至，无望中生畅。□�与䬀□，声色难形状。开舟尚淋漓，风细雨犹壮。纤者诚苦辛，量劳行赏当。逮午始开霁，徂云远宇向。驻营畺吏报，四寸叨天贶。弗止利麦苗，大田耕可谅。怅然易惬然，春巡荷宥相。既而增惕然，诚恐此心放。
雨
作者：弘历
朝代：清
体裁：七言律诗

半夜作霖遂达晨，终朝断续逮于申。既沾便恐致乎过，稍慰依然愁是真。尽美因之期尽善，宜人总不外宜民。快晴三日知无碍，究愿时旸利隰畇。
雨
作者：弘历
朝代：清
体裁：七言律诗

半夜春霖疏间稠，自晨达晚未言休。无声有象真入细，润叶濯枝果是优。朝士湿衣仍共喜，农夫戴笠得消愁。人情易改何曾定，望霁翻多行路谋。
雨
作者：弘历
朝代：清
体裁：五言律诗

半夜霏�雭，凌晨霔霈霶。无虞碍麰麦，有喜利粳粱。泉及深而润，午过霁以旸。五风为五雨，长夏适占祥。
雨
作者：弘历
朝代：清
体裁：五言律诗

半月有馀晴，宜旸万宝成。细霖时作止，终日甚凄清。落叶飘含湿，长溪涨绝声。不禁南望喜，秋麦即堪耕。
雨
作者：弘历
朝代：清
体裁：七言律诗

半月秋阳曝旭晖，昨宵好雨晓犹霏。不徐不疾真蕴藉，忽密忽疏孰指挥。宿麦已欣播种易，晚菘更喜亚畦肥。随时随处廑农务，以是为吾民所依。
雨
作者：弘历
朝代：清
体裁：古风

卓午云才布，交申雨遂纷。沃心副希冀，泽物特殷勤。期䟎五日近，润沾四寸深。入宵听淅沥，惟惕以为欣。
雨
作者：弘历
朝代：清
体裁：五言排律

卓午云方布，过申雨始施。时分时聚片，或密或疏丝。入夜遂酣放，达晨未倦垂。麦资颗粒饱，禾助颖苗滋。四五寸诚有，旰宵忧略夷。虽然敢即慰，惟益励虔寅。
雨
作者：弘历
朝代：清
体裁：五言律诗

卓午朗晴天，山云兴倏然。十朝欣霁好，二寸渥膏便。荞菜晚田润，林峦夕照妍。锤峰升魄早，应惜闰秋圆。
雨
作者：弘历
朝代：清
体裁：五言律诗

南国多逢雨，时晴是此春。优沾已盈尺，及节正依旬。佳处罢游豫，良田起垦畇。更因望齐冀，渥泽可叨均。
雨
作者：弘历
朝代：清
体裁：古风

南郊竭诚祈，邀贶霈甘泽。敢曰微诚通，好生实帝德。侵寻待半月，嘉澍亦屡获。补种出土苗，难施耘耨力。以兹复望晴，旋即云开画。时旸已过旬，炎熇日以炽。嫩苗岂能当，更冀凉雨涤。昨来常生云，问夜不安席。今朝乃大霔，沟壑盈顷刻。禾黍定勃兴，感深手加额。惄愁经三月，优沾才略释。沾来曾未几，慰惧又数易。昊苍有权衡，揣度终非得。永矢祈年忱，静听天恩锡。
雨
作者：弘历
朝代：清
体裁：七言律诗

又逢夜雨至朝晴，潦尽寒潭无虑盈。稻下黍高收已定，麦芽菜叶润资荣。似斯岁景心宜畅，念彼捷音望正怦。欲减吟兹对时若，抚笺聊纪纸窗明。
雨
作者：弘历
朝代：清
体裁：七言律诗

又逢盈尺渥甘零，真是田盘山有灵。十日正符论衡吉，千峰更协夕佳青。睹兹时若惟增惕，望彼露章得未宁。优泽农功路无潦，庶几三捷即欣聆。
雨
作者：弘历
朝代：清
体裁：古风

及旬喜快霁，半夜雨何碍。檐溜摐入听，床簟清可爱。婪热将尽驱，晚荞泽倍逮。今岁实厚幸，如愿天恩赉。亨顺易骄矜，谦惧吾敢懈。
雨
作者：弘历
朝代：清
体裁：古风

古北口内间逢雨，或小或大非一致。古北口外阅农功，有佳有否景殊二。都大未得深透同，为之望霖虔切思。晚云渐密夕澍霏，彻夜优沾幸满志。达晓启行观山田，生意顿蔚苏霶霈。润土盈尺觉尚多，堪称深透田功遂。适当阁本到驿邮，教询京中可均被。行装塞路所常经，旅役胥欢识予意。
雨
作者：弘历
朝代：清
体裁：五言律诗

名山果有神，过必雨随轮。喜是围刚毕，对宜幕展频。洗山露苍树，洒道净黄尘。傍晚收云片，峣峰倚碧旻。
雨
作者：弘历
朝代：清
体裁：七言律诗

向吟伏暑宜五雨，兹对䨜霖正及时。间日偶霏二三寸，终朝优霈下高陂。麦麰塞外非甚藉，禾黍秋来或可期。虔祝如斯入仲八，惕哉颙尔益孜孜。
雨
作者：弘历
朝代：清
体裁：古风

启程逾半月，度岭雪非阻。及至回畿甸，问惟沾寸许。长途或低湿，亦或历高阜。低处尚微泞，高则扬尘土。顾低虑增潦，经高为望雨。前朝东北风，昨夜飘细霔。灵寺果循名，春膏诚锡祜。今日驻行营，急阵霈卓午。苏诗向所悉，岂不念行旅。权其轻重间，我自依农父。独因缱低田，或致迟耕务。况闻津瀛间，涝水消未普。慰愁两萦心，不知何所措。然以是为恒，弗以是为苦。
雨
作者：弘历
朝代：清
体裁：七言律诗

启跸临庄廿日间，坦途朝暮众心閒。行宫五日怡情畅，夏晓一霖宜稼潸。润物无声垂淰淰，落崖有象益潺潺。晴曦濯午碧天净，慰复兼愁望捷关。
雨
作者：弘历
朝代：清
体裁：古风

启跸来山庄，途中凡六日。夜雨必朝霁，真是宜行跸。先此于京都，沾膏早盈尺。虑过弗虑欠，所幸麦收毕。历观塞田状，栖亩穫未迄。霖过虞发青，以此愁慄慄。兹山庄甫驻，阴晴每不壹。昨夜势颇雄，朝曦朗一律。方幸晒宜麦，倏复山云出。雷声驱雨阵，骤霏盆倾溢。缱念坂塍间，将得恐有失。半时西照晃，心定宜旸吉。五字识君难，方寸忧聊述。
雨
作者：弘历
朝代：清
体裁：五言排律

和气当春洽，甘膏傍晚零。初飘千点白，乍失万峰青。妙洗桃心腻，平添杏蕊馨。新畴浑可望，疏竹却宜听。生意资沾溉，烟容接窅冥。涨痕侵碧沼，绽萼照红棂。乐岂缘花圃，情应寄麦町。欣承明赐溥，惕若对圆灵。
雨
作者：弘历
朝代：清
体裁：五言律诗

四山低密云，步辇冒丝棼。迤逦柴门进，弥缝众骑欣。平原例初试，沾体念诸军。小猎传宣罢，何妨学魏文。
雨
作者：弘历
朝代：清
体裁：七言律诗

塞山几度雪霏霏，沛里重吟细雨飞。麦垄早欣占岁好，人言群道带阳归。閒窗近挹寒芳润，高阁遥闻昼漏稀。更喜留都方驻跸，沾泥无虑四骢騑。
雨
作者：弘历
朝代：清
体裁：古风

塞山易作云，今秋乃艰致。展转切望霖，晚田渐憔倅。触石肤寸合，雴雨盆倾至。既放更悠扬，绵澍飘长势。婪热复何有，乍可奕衣试。荞黍总回苏，瓜菜洎馀惠。去岁关外旱，来即叨明赐。大田虽无救，迟稼半穫遂。今年早收定，雨旸颇惬意。迩来方待泽，此雨真称瑞。勤民无间心，祈农宁较地。却悬关内望，曾否均沾未。
雨
作者：弘历
朝代：清
体裁：古风

塞山能作云，日暮驰苍狗。乍失天泬寥，不辨峰前后。祁祁洒空宇，霏霏沃林薮。六跸驻离宫，启我文纱牖。匡床迟寝息，兰席延俄久。畿辅多望霖，默祷常自咎。况从京国来，所见率焦亩。今年幸秋迟，十日犹堪守。是雨利豆荞，闻诸田间叟。赈恤泽岂溥，祗恃天恩厚。遑虑跋涉艰，跋涉时所有。引领望关南，此际曾沾否。
雨
作者：弘历
朝代：清
体裁：七言律诗

塞雨刚逢止顿时，毡庐点滴入清思。暗迷远峤鹿呼侣，斜掠平林鹊选枝。无尽寒光偏对户，几多凉意忽侵帷。迢遥南望关心处，恰值秋深种麦期。
雨
作者：弘历
朝代：清
体裁：五言律诗

塞雨洒萧秋，繁声入夜稠。轻寒来觉骤，婪热避如流。荞菜皆资润，豆禾未毕收。怦怦萦远念，畿内得沾不。
雨
作者：弘历
朝代：清
体裁：五言律诗

夏雨何须十，其期五亦佳。腻云低晓塞，密�落岩斋。禾黍油然润，图书静以谐。红旗驰可碍，未免远萦怀。
雨
作者：弘历
朝代：清
体裁：七言律诗

夏雨无雷势定长，棼丝今晓亟悠扬。三朝已阅资晅晒，半日犹欣非霈霶。未末申初渐开霁，天中云际露晶阳。因思患得必患失，在我斯言却不妨。
雨
作者：弘历
朝代：清
体裁：古风

夜云间聚散，间亦霏细丝。傍曙乃大作，响送檐溜垂。起视地积水，庭树皆含滋。昨夜东南雷，较此或霈施。京兆晓来奏，四寸沾及泥。园中斸土看，言出慰我私。高处祗三寸，雨才经两时。固胜弗雨佳，安能心即怡。心怡岂不䭭，所戒在自欺。
雨
作者：弘历
朝代：清
体裁：古风

夜半起春云，浓阴逮卓午。轻舆过卢沟，�雭霏丝雨。东作尚迟兴，实未望延伫。望外得所希，岂不欣所睹。是时地气苏，冻解泥融土。益之霢霂滋，自利耕犁举。稍廑怨行路，大慰歌农父。权其轻重间，况吾司相辅。
雨
作者：弘历
朝代：清
体裁：古风

夜阴曙落雨，间作势未央。滞云东南来，似此安穷长。五谷逮颖栗，于时宜若旸。属我心弗怡，益觉愁徬徨。傍晚幸开霁，夕日辉霞光。
雨
作者：弘历
朝代：清
体裁：七言律诗

夜雨廉纤晓正酣，真成霖矣势旁覃。已看山阪润盈尺，况数晴朝历过三。或密或疏逾午未，为禾为黍渥东南。酉牌渐觉云轻散，望霁遥天喜蔚蓝。
雨
作者：弘历
朝代：清
体裁：七言律诗

夜雨微听枕上声，回銮群趁晓来晴。黄看麦熟虽云可，绿为黍苗又惜生。却喜云重铺碧宇，更希泽为倚前楹。农功较比常年美，因美翻萦望善情。
雨
作者：弘历
朝代：清
体裁：五言律诗

夜雨晓渐止，午云复霈零。急飘迷纤岸，密点打篷舲。梅片连飞白，麦苗滋蔚青。迎銮怜万姓，冒湿走无停。
雨
作者：弘历
朝代：清
体裁：五言律诗

夜雨更连朝，徐飞复细飘。董文润枝叶，米画入湘潇。浆灌麦成穗，茎滋禾发苗。对斯宁不慰，忆远尚心焦。
雨
作者：弘历
朝代：清
体裁：古风

夜雨达晨犹未止，迩日炎歊一以洗。披衣揽政极清凉，逮辰云散快晴矣。曰晴曰雨诚协哉，遐心所虑惟江淮。季夏苦旱秧艰插，清弱黄淤漕难催。畴咨驿骑频驰问，昨悉世船挽渡信。今晓船数又报增，不雨如前农待润。今年江南幸赋蠲，盈虚之语理岂然。赈灾恤贫尽人事，毋为饰隐敦勤宣。
雨
作者：弘历
朝代：清
体裁：七言律诗

夜雨达晨还至暮，时零时止润如酥。却因暖也泽同尔，究望雪哉意切吾。每先民忧忧未已，虽廑农乐乐常无。亦知来岁计犹缓，斯则功输涵养夫。
雨
作者：弘历
朝代：清
体裁：五言律诗

夜雨达清晨，优沾真惬人。远山藏不见，乔树润来匀。烟舫无须泛，石蹊有可循。林中逢湿鹿，较比往时驯。
雨
作者：弘历
朝代：清
体裁：古风

夜雨隔两朝，暑霖作卓午。䨸䨸云乍浓，��霔方鼓。六月所恒有，意究愿晴好。须臾势渐收，天衣散如缕。额手庆时旸，此庆同农父。
雨
作者：弘历
朝代：清
体裁：七言绝句

夜霖达曙势方酣，利稼驱炎果是甘。一节未能置念者，新河初改缱江南。
雨
作者：弘历
朝代：清
体裁：五言律诗

大雾翻为雨，江乡有所常。湿衣看不见，忆昨讵曾忘。川路依微辨，船庐料峭凉。农桑未兴候，阴霁总无妨。
雨
作者：弘历
朝代：清
体裁：五言律诗

好雨催清梦，轻衾那忍眠。屡符旬目节，正逮麦秋天。侵晓云容重，继沾夏景妍。每怀庶绩顺，益切一心虔。
雨
作者：弘历
朝代：清
体裁：七言律诗

好雨奚妨益善多，晓来云复蔚岩阿。不为雴霫原非骤，却喜悠扬真是和。饼饵虽云怜失麦，仓箱幸可冀登禾。何时何地忘农劭，更复何时鬓发皤。
雨
作者：弘历
朝代：清
体裁：七言律诗

婪尾炎熇稍觉烦，恰欣凉雨滴秋园。大苏赤壁游方罢，小谢轻埃落正繁。断续筠梢玉箫按，高低荷盖汞珠翻。晚荞霜菜皆增润，乐为民生触目存。
雨
作者：弘历
朝代：清
体裁：七言律诗

孟秋晴雨实相宜，仲月真符十日期。急阵似听击银竹，细霏又喜织烟丝。黍禾已庆登场稔，菘韭益欣亚圃滋。诗本欲盈图简咏，抚时不免一题词。
雨
作者：弘历
朝代：清
体裁：五言律诗

宜旸一月多，低隰率经过。恰谒福陵后，爰逢秋雨罗。沃郊资润溽，武帐听滂沱。明晓将临祭，时晴愿弗讹。
雨
作者：弘历
朝代：清
体裁：七言律诗

宵旦阴云酝酿佳，沛然灵澍落辰牌。不徐不疾溜垂细，过午过申潦积皆。继泽还欣胜前此，流膏所喜达根荄。稻塍黍陇芃生意，慰矣惟饶敬畏怀。
雨
作者：弘历
朝代：清
体裁：七言律诗

宵阴阁雨未教舒，破晓风声更飒如。何料吹云聚以密，翻欣嘉�落非徐。多时暵气一朝濯，斸地润泥三寸馀。旋转普沾天贶厚，怀恩戒满益钦予。
雨
作者：弘历
朝代：清
体裁：五言律诗

寅云倏聚散，未雨乃滂沱。�瀑宇驱暑，沾濡砌积波。问知五寸透，久历一时多。京国同盼泽，遥思被若何。